J E G Y Z Ő K Ö N Y V

Készült: Ibrány Város Képviselő Testületének 2020. január 27-én 14,00 órakor megtartott testületi üléséről

Az ülés helye: Polgármesteri Hivatal földszinti tárgyalóterme

Jelen vannak:, Dr. Szegedi Tibor Zsolt, Haluska András, Kulcsár Béla, Tábori Tibor, Tóth Balázsné, Kovács Ferenc, képviselő-testületi tagok, Trencsényi Imre polgármester

Trencsényi Imre polgármester úr tisztelettel köszönti a képviselő-testület tagjait.

Megállapítja, hogy a képviselő-testületi ülés határozatképes, mert a megválasztott 8 fő képviselőből 7 fő jelen van, így a megjelentek száma – polgármesterrel együtt – 8 fő.

Javaslom, hogy a Képviselő-testület a meghívóban kiküldött pontokban döntsön, illetve foglaljon állást.

Megkérdezi, hogy a Képviselő-testületnek van-e más napirendi pont megtárgyalására javaslata?

Más napirendi pont megtárgyalására nem érkezett javaslat.

Ezen túlmenően, javaslatot tesz két jegyzőkönyv-hitelesítőre Tóth Balázsné és Haluska András képviselő-testületi tagok személyében.

* A Képviselő-testület a napirendről szóló, valamint a jegyzőkönyv hitelesítőkre tett javaslatot 8 igen szavazattal elfogadta.

**1.Napirendi pont**

**Beszámoló a lejárt határidejű határozatok végrehajtásáról, a két képviselő-testületi ülés között végzett munkáról**

**Előadó: Trencsényi Imre polgármester**

Trencsényi Imre polgármester: Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdésiket.

Dr. Szegedi Tibor Zsolt alpolgármester: Több kérdésem is lenne.

A Startmunka- és bértámogatás pályázattal kapcsolatos megbeszélés milyen eredménnyel zárult?

Az építésügy átadása hogyan fog zajlani, mire számíthatunk?

Az ÖNHIKI-vel kapcsolatban mit tudunk?

Mi volt a téma a Kertvárosban zajlott megbeszélésen?

Trencsényi Imre polgármester: Az ÖNHIKI kérelmünk többször került a testület elé, az eredeti beadott pályázatot a Magyar Államkincstár javaslata alapján módosítottuk. Ezért is bíztunk valamennyi támogatásban, ami végül is nem sikerült, ezért is érint kicsit érzékenyen a pénzügyi irodát, a kifizetetlen számláink vonatkozásában nehéz helyzetet teremtett évvégén. Nincs információm, és nem is néztem utána, hogy más település hogyan lettek támogatva. Az előzetes egyeztetések vonatkozásában mindenképpen számítottunk.

A Foglalkoztatási Paktum tekintetében történt előrelépés, hiszen ott az önkormányzat , GAMESZ vonatkozásában a kérelmek pozitív elbírálásban részesültek, annyi változás van már, hogy már csak 6+3 támogatást kaptunk. Mivel év vége van, nem férne bele a 8+4-es támogatás. Ezek viszont még folyamatban vannak, de ezeket pozitívan bírálták el.

A járási székhelyekről, a polgármesterekkel folytattak egy megbeszélést, és ott lettek megbeszélve, és letisztázva, hogy mikortól, milyen eszközökkel, és milyen létszámmal megy át az építésügy. Végülis azt lehet tudni, hogy nem a kormányhivatalhoz, hanem a megyei kormányhivatalhoz fognak kerülni, fizikailag, és a munkavégzés helyszíne nem Ibrányban lesz, nem vagy Nyíregyházán, vagy Kisvárdára fog kerülni, a mi esetünkben ez 2 dolgozót érint.

A kertvárosban volt egy szilveszteri rendezvény, ami verekedéssel végződött, s ugye mi Jucussal beszigorítottunk, hogy a nyitvatartást szigorítani fogjuk, és ez egy lakossági meghallgatássá ment át, ott érintettünk több témakört, és az egyik a Kertvárosi napok rendezvénysorozata. Tudjuk, hogy a kertvárosi napok nagy rendezvénnyé nőtte ki magát, hogy nem csak a kertvárosi, és ibrányi lakosok látogatták, hanem a környező településekről is jöttek.

A kertvárosi lakosok szeretnék, hogy menjünk vissza újra a gyökerekhez, és legyen személyesebb a rendezvény, úgy mint régen, főzéssel, és a helyi fiatalok fellépésével.

Ahhoz képest, hogy honnan indul 13 évvel ezelőtt, még a kézműves ház udvarán indul, csak a kertvárosiaknak. Nagy lefolyású rendezvénylett belőle, A kertvárosiak azt javasolták, hogy újra legyen olyan mint volt, kicsit személyes legyen a dolog, családias, mint az elején, hogy újra nekik szóljon.

A nyitva tartást korlátoznunk kell, és a megtartandó bulik számát is, szintén az ott lakók kérésére.

Többször került a testület elé már ez a téma. Az április 10-i ülésen alpolgármestert választottunk, és ott törvényességi észrevétele volt a kormányhivatalnak abban a vonatkozásban, hogy amikor az alpolgármester választás történt, akkor az ő értelmezésük szerint én nem mondtam le az alpolgármesteri tisztségemről, és így nem is választhattunk volna jogszerűen alpolgármestert, és az ő értelmezésük szerint én egyszerre voltam alpolgármester és polgármester is. Jegyző asszony egyeztetett a hatósági főosztály munkatársával, ő is a mi álláspontunkat javasolta ennek a testületi ülésnek a levezetésére, és később a Belügyminisztérium Főosztálya is gyakorlatilag megerősítette a mi álláspontunkat, és Debreceni Munkaügyi bíróság végül a felperes keresetét elutasította, és a az Önkormányzatnak adott igazat elsőfokon.

Dr. Szegedi Tibor Zsolt alpolgármester: A Kossuth utcai parkolással kapcsolatos témához még annyit tennék hozzá, hogy azok a szak

Nagyon sajnálom, hogy azok a szakemberek, akik ebben az ügyben döntést hoztak, először egy rosszat, aztán egy félig jót, sajnálom, hogy tegnap este nem jöttek végig a Kossuth utcán, áldatlan állapotok. Kint állnak a kocsik, mindkét oldalon, nem veszik azt, hogy ez balesetveszélyes, nyitott ajtónál, kivilágítatlanul beszélgetnek a kocsi mellett. Minden háznak van udvara, egyetlen-egy kocsit nem látok beállni az udvarra, és most itt van a Kisebbségi Önkormányzat képviselője is, ezért neki is mondanám-, nem a kisebbség ellen, hanem értük kell meghoznunk, és betartatnunk ezt a döntést, sajnos történt már ott halálos baleset.

Nem vitatom, hogy más utcában is vannak parkolási gondok, de mivel a Kossuth utcán igencsak megnövekedett az autós forgalom, hiszen Ibrányból ott érhető el leghamarabb a felhajtó az autópályához, így a forgalom növekedése tovább várható.

Trencsényi Imre polgármester: Rendőrőrs parancsnok úr jelezte, hogy nem tud részt venni az ülésen, én annyit tudtam meg tőle, hogy ők már nem egyszer büntettek, elég gyakran jelen vannak a Kossuth utcán, azt gondolom, hogy az egyik oldalon való tiltást meg fogják szokni, vagy ha más nem, akkor hozzá szokatják az ott lakókat ehhez. Hozzáteszem, hogy nagyon sok gond van még ott a kisállomásnál, a Novák csemegénél, illetve a Krúdy utca sarkán is, ott is nagyon veszélyes egyáltalán behajtani is arra a kis utcára. Tehát fel van adva a lecke a Rendőrősnek, és nem csak a Kossuth utcán.

Kovács Ferenc tanácsnok: Lakossági bejelentést szeretnék továbbítani. Többen kerestek meg, parkolási rend módosítást kellene a településen valamilyen szinten végrehajtani. A gépkocsi állományunk, akár országos, és európai szinten is megnövekedett, akár 2-3 szorosa az utóbbi 10 évnek. Ibrány főutcáján ha éjszaka végig megyünk, 1-2 gépjármű áll az út szélén. Kisebb utcákban ha végig megyünk, 8-10 autót látunk parkolni az úton, úgy ahogy sikerült parkolni. Nem nézi, hogy például a szomszéd nem tud behajtani a saját udvarára. Át kellene értékelnünk, gondolnunk, hogyan tudnánk ezt a parkolási morált megváltoztatni, a törvény milyen kereteket ad neki.

Trencsényi Imre polgármester: Beszéltünk már erről többször, itt majd egy előterjesztést kell kidolgozni, természetesen ez egy komoly előkészítő munkát igényel.

Van-e még valakinek kérdése, észrevétele az 1. napirendi ponttal kapcsolatban?

* Kérdés, hozzászólás nem érkezett.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**C5**

**IBRÁNY VÁROS KÉPVISELŐ TESTÜLETÉNEK**

**1/2020.(01.27.)KT. sz.**

**H a t á r o z a t a**

**beszámoló a lejárt határidejű határozatok végrehajtásáról, a két képviselő-testületi ülés között végzett munkáról – című napirendi ponthoz**

A K É P V I S E L Ő – T E S T Ü L E T

I.

159/2019.(IX.18.)KT.sz. , és a 179/2019.(X.09.)KT.sz. határozat,182/2019.(X.21.)KT.sz. határozat, 195/2019.(X.21.), 196/2019.(X.21.)KT.sz. határozat 223/2019.(XI.25.)KT.sz. határozat, 224/2019.(XI.25.)KT.sz. határozat, 225/2019.(XI.25.)KT.sz. határozat, 160/2019.(IX.18.)KT.sz. határozat, 205/2019.(XI.25.)KT.sz.határozat, 216/2019.(XI.25.)KT.sz.határozat, 217/2019.(XI.25.)KT.sz. határozat, 240/2019.(XII.20.)KT.sz. határozat végrehajtásáról és a két képviselő-testületi ülés között végzett munkáról szóló beszámolót elfogadja.

II. 182/2019 (X.21.) KT. számú határozatának 4. pontját a határidő tekintetében az alábbiak szerint módosítja:

„4. Megállapítja, hogy Trencsényi Imre polgármester 2019. október 13. napjával bezárólag előző polgármesteri jogviszonya alapján 19 nap ki nem vett szabadsága után szabadság megváltásra jogosult a közszolgálati tisztviselőkről szóló 2011. évi CXCIX törvény 107.§ (2) bekezdésében foglaltak alapján, melynek számfejtését és kifizetését rendeli el.

UTASÍTJA

a jegyzőt, hogy gondoskodjon a központi illetményszámfejtő programban (KIRA) a határozatban foglaltak átvezetéséről, számfejtésről.

Felelős: Bakosiné Márton Mária jegyző

Határidő: 1-3 pont esetében azonnal, **4. pont esetében 2019. november 22. „**

III.

195/2019.(X.21.) KT.sz. Határozatát az alábbiak szerint módosítja:

„Településüzemeltetési -közbiztonsági tanácsnok megválasztása

A K É P V I S E L Ő - T E S T Ü L E T

Ibrány Város Önkormányzata és Szervei Szervezeti és Működési Szabályzatáról szóló 5/2011.(II.25.)Önkormányzati rendelet **41/A.§(1)** bekezdésében meghatározott Településüzemeltetési-közbiztonság kötelező önkormányzati feladatok tanácsnokának Tábori Tibor önkormányzati képviselőt választotta meg. „

**IV.**

196/2019.(X.21.) KT.sz. Határozatát az alábbiak szerint módosítja:

„Válllalkozásfejlesztés-gazdaságélénkítés önkormányzati feladatok koordinálása tanácsnokának megválasztása

A K É P V I S E L Ő - T E S T Ü L E T

az 5/2011.(II.25.)Önkormányzati rendelet **41/A.§(1)** bekezdésében meghatározott Vállalkozásfejlesztés-gazdaságélénkítés önkormányzati feladatok koordinálása tanácsnokának Kovács Ferenc önkormányzati képviselőt választotta meg. „

**2.)Napirendi pont**

**A Lugosikert Mezőgazdasági Kft-vel kötendő bérleti szerződéshez tisztázandó kérdések**

**Előadó: Trencsényi Imre polgármester**

Trencsényi Imre polgármester: Köszöntöm körünkben a Lugosikert Kft képviseletében.

Kormány Krisztiánt, urat. Kérdezem, hogy van-e valami szóbeli kiegészítése, illetve a testületi tagokat kérem, hogy tegyék fel kérdése

Kormány Krisztián Lugosikert Kft képviseletében: Köszönöm a meghívást, és megpróbálom összefoglalni pár mondatban, hogy miről is van szól. Másfél éve vezetem a Takarékbank ibrányi fiókját fiókvezetőként. A ismeretségem által jött egy megkeresés, tudták, hogy hol vagyok, hogy van egy beruházás, egy rendes pályázattal egybekötve, amit szeretnének megvalósítani, ez egy fóliasátras növénytermesztés lenne, amelyhez szükség lenne területre.

Polgármester urat megkerestem, hogy van-e az önkormányzatnak erre alkalmas területe, amelyet bérbe tudnának számunkra. adni, mert ha már itt dolgozom, és elfogadtak a helyiek, és Ibrány egy élhető város, akkor miért ne hozzuk érdemes lenne idehozni ezt a nagy volumenű beruházást.

A beruházás összeköltsége 586 millió forint, ebből a vissza nem térítendő állami támogatás 243 millió forint. Összesen 20ezer m2 területre lenne szükség a megvalósításhoz, a fóliaházak teljes alapterülete 17185 m2, ehhez kapcsolódna egy 400 m2-es kiszolgáló helyiségek, plusz parkoló. Az üzlettársammal megbeszélést folytattunk polgármester úrral, ő is meggyőződött arról, hogy Ibrány alkalmas ennek a beruházásnak a megvalósítására. November elejéig kell megvalósítanunk a projektet, a pályázati kiírásnak megfelelően. Hoztam a képviselő-testületnek a támogatói okiratot, amely nyilvánosan elérhető a cégnek a honlapján is teljes egészében. Minden adat benne van, a konkrét számok, és egy vidékfejlesztési program keretén belül került ez a pályázat kiírásra, és került elfogadásra. Bármilyen kérdés van, állok rendelkezésükre.

Kovács Ferenc tanácsnok: Nagyon-nagyon örülünk neki, ha ez a beruházás megvalósul. Teljes mértékben támogatja az önkormányzat. Aggályunk volt, de ha elolvassuk a dokumentációt, biztos vagyok benne, hogy látjuk majd, hogy meg akarják valósítani ezt a beruházást. Az a helyzet, hogy én eléggé kutakodtam az előző testületire a cég után, csak most nem emlékszem pontosan, de akkor naprakész voltam belőle. Ez egy több cégből átalakult valamilyen cég lett, szabolcsi kötődéssel.

Picit aggályom volt, hogy milyen kötődés miatt jön ide, és hogy akarja megvalósítani, mert csak egy látványtervet kaptunk, de semmi konkrétumot.

Én nagyon örülnék neki, mert azt gondolom, Ibrány életében is egy olyan pont lenne, amikor azoknak a szakképzetlen embereknek tudnánk munkát adni, én nagyon sok sikert kívánok a megvalósításhoz.

Kormány Krisztián Lugosikert Kft képviselője: A pályázat úgy van kiírva, hogy Pest megye kivételével az ország területén, bárhol megvalósítható a pályázati projekt. Munkahelyteremtés is szóba jött, valóban. Bio termesztést szeretnénk, hosszabb távban gondolkodunk, napenergiát hasznosítanánk.

Kovács Ferenc tanácsnok: a cégnek az előző életében nem láttam olyan mennyiségű pénzmozgást, ami ennek a projektnek az önerő részét alátámasztaná, biztosítani tudná.

Trencsényi Imre polgármester: Menjünk ezeken a kérdéseken végig, amelyek az előterjesztésben találhatóak.

Az első kérdésünkre már választ is kaptunk, a bérelni kívánt terület tényleges nagysága, 2000 m2.

Az elhelyezkedések meghatározása, a gázvezetékek elhelyezkedésére tekintettel:. tehát, hogy átmegy alatta egy gázvezeték, hogy ennek a védőtávolságnak a betartására tudnak-e

Kormány Krisztián Lugosikert Kft képviselője: Természetesen erre figyelünk, ennek megfelelően fogjuk az épületek elhelyezését megkezdeni.

Trencsényi Imre polgármester: A bérleti díj fizetése a következő kérdés. Lehetőség van évente, félévente, ha ez így megfelel.

Kormány Krisztián Lugosikert Kft képviselője: Az évente történő bérleti díj fizetése tökéletesen megfelel.

Trencsényi Imre polgármester: A következő kérdés a bérleti díj mértéke. Javaslatot teszek 100 ezer forint/év/ha bérleti díjra. Ezt elfogadja-e a cég?

Kormány Krisztián Lugosikert Kft képviselője: Vállalható, természetesen.

Trencsényi Imre polgármester: Megfelel-e a cég a mezőgazdasági termelőszervezetként való nyilvántartásba vételnek, tehát termőföld bérbeadható-e a cég részére?

Kormány Krisztián Lugosikert Kft képviselője: Igen, természetesen.

Trencsényi Imre polgármester: Mi a megvalósítás végső határideje?

Kormány Krisztián Lugosikert Kft képviselője: A megvalósítás végső határideje 2020. november hónap.

Trencsényi Imre polgármester: Ha nem sikerül határidőre befejezni a beruházást, egyrészt nem tarthat igényt kártérítésre, másrészt pedig itt az önkormányzat valamiféle garanciát szeretne, hogy a területet eredeti állapotában adja vissza.

Kormány Krisztián Lugosikert Kft képviselője: Vállaljuk, hogy eredeti állapotában adjuk vissza a területet.

Trencsényi Imre polgármester: Ha letelik a fenntartási időszak, utána mi a cég szándéka?

Kormány Krisztián Lugosikert Kft képviselője: Hosszú távban gondolkodunk.

Trencsényi Imre polgármester: Van-e még valakinek kérdése?

Dr. Szegedi Tibor Zsolt alpolgármester: A cég milyen távú bérleti szerződésben dolgozik? Hány évesben?

Kormány Krisztián Lugosikert Kft képviselője: 20 éves bérleti időben.

Dr. Szegedi Tibor Zsolt alpolgármester: Mennyi a fenntartási időszak?

Kormány Krisztián Lugosikert Kft képviselője: A megvalósítástól számított 3 év.

Dr. Szegedi Tibor Zsolt alpolgármester: Hozzájárul-e a Kft ahhoz, hogy amennyiben a bérleti szerződés megszűnik, a bérlő által létesített beruházást ellenszolgáltatás nélkül adja át a tulajdonosnak, vagy visszaállítja eredeti állapotába a területet?

Kormány Krisztián Lugosikert Kft képviselője: Igen, hozzájárul a cég.

Trencsényi Imre polgármester: Ha ezeket a garanciákat a cég vállalni tudja, akkor arra teszek javaslatot, hogy támogassuk a Lugosikert Kft kérelmét, és adjuk bérbe a kért területet.

A Képviselő-testület javaslatot 8 igen szavazattal elfogadta, és a következő határozatot hozta:

**D7**

**IBRÁNY VÁROS KÉPVISELŐ-TESTÜLETÉNEK**

**2/2020.(I.27.)KT.sz.**

**h a t á r o z a t a**

**A Lugosikert Mezőgazdasági Kft-vel kötendő bérleti szerződéshez tisztázandó kérdések**

…………………………………………………………………….

……………………………………………………………………………

……………………………………………………………………………..

**3.)Napirendi pont**

**Református Egyház támogatási kérelme**

**Előadó: Trencsényi Imre polgármester**

Trencsényi Imre polgármester: A testületi ülésünkön részt vesz Vass László nagytiszteletű úr is, megkérdezem, hogy van-e szóbeli kiegészítése az előterjesztéssel kapcsolatban.

Vass László nagytiszteletű úr: Nincs szóbeli kiegészítésem, de ha kérdés van, szívesen válaszolok.

Kovács Ferenc tanácsnok: Tudod az álláspontomat Tiszteletes Úr. De szeretném tudni, hogyan jött ki ez az összeg, és mire fordítandó?

Vass László nagytiszteletű úr: A szám onnan jött ki, hogy a Gincsai Zoltán igazgató úrral egyeztetve, a két tantestület már egymással találkozott, beszélgettek, és a mi elgondolásunkat az intézménnyel kapcsolatban megosztottuk az Gimnázium pedagógusaival. Leültünk, és kértük, igazgató urat, hogy amennyiben van lehetősége arra, hogy a költségünk kalkulálásában segítséget nyújtson, azt tegye meg. Ezt meg is tette, olyan tekintetben, hogy az úgynevezett leglényegesebb iránymutató számokra tudtunk egy összesített számot. Az általuk adott adatok alapján hozzávetőleges számítást végeztünk. Nem pontos összeget, csak nagyságrendi összeget tudtunk meg, amely alapján egy hozzávetőleges számítást végeztünk. Igazgató úr tájékoztatott arról is, hogy a költségek a bér és a működés tekintetében milyen arányban történtik az intézményben, és ehhez képest illesztettük össze azt a normatíva lehívási lehetőséget, amit mi meg tudunk tenni, és a kettő közötti különbség az, ami a számításokban szerepel.

Azért fogalmazódott meg ilyen formában a kérelem, mert itt csak az elindulás nehézsége mutatkozik meg, hiszen egy esetleges átvétel után, az intézmény kötelezettséget vállal arra, hogy az intézményben dolgozó pedagógust alkalmaz. A Gimnázium ugyanakkor finanszírozás tekintetében nem biztosít minden kiadást, így ennek okán, az a különbözet a bér kifizetésére szolgál, tehát az intézmény biztonságos működéséhez van szükség erre az összegre.

Természetesen ez abban az esetben módosul, amikor már rendelkezésre állnak azok a személyi anyagok, amelyek egyrészről mutatja a kiadási oldal kötelezettségét, másrészről a bevételi oldal lehetőségét.

Kovács Ferenc tanácsnok: Nagyon magas ez az összeg. Nem lehet ehhez megfelelő normatívát lehívni? Azt nem tudom, hogy a törvény engedi-e azt, hogy pénzügyileg támogassa ezt az önkormányzat?

Bakosiné Márton Mária jegyző: Államháztartáson kívüli szervezetet tudunk támogatni, meghatározott formában elszámolással.

Kovács Ferenc tanácsnok: Ezeket a dolgokat én abszolút nem látom át, nem szakmám, nem foglalkozom vele napi szinten, ezért kértem olyantól segítséget, akinek ez szakmája. Azt a tájékoztatást kaptam, hogy a normatíva lekérhető egy évben kétszer, vagy itt van különbség a lekérhető normatíva, és a fizetendő dolog között?

Vass László református nagytiszteletű úr: Minden év januárjában el kell készíteni a normatíva igénylést, egy naptári évre vonatkozóan. A naptári évre vonatkozó normatíva igénylés megkülönbözteti az első 8 hónapot, tehát kész számokkal dolgozik, mert elkezdődött a tanév, illetve a második félévben a szeptembertől decemberig egy becsült számmal tud dolgozni. Becsült számok tekintetében mi eléggé homályos ismeretekkel rendelkezünk, de látva azt, hogy a gimnázium működésében a beiratkozási nagyság milyen mértékű, ennek alapján végeztük el azt a számítást, ami azt mutatja, hogy összességében a most 130 gimnáziumú diák, következő tanévben is olyan 120-125 fővel fog elindulni.

Ezzel a számmal kalkuláltunk mi. Természetesen ez abban az esetben módosul, ha rendelkezésre állnak konkrétan az átvételt követően azok a személyi anyagok, ami egyrészről mutatja a kiadási oldal kötelezettségét, másrészt a bevételi oldal lehetőségét. Például ha speciális nevelési igényű gyerek van, akkor több normatíva vehető igénybe.

Ezt addig nem tudjuk bekalkulálni a költségvetésbe, amig a gyermek nem jelenik meg effektíve az intézményben.

Kovács Ferenc tanácsnok: A református egyház hozzájárul-e a fenntartáshoz?

Vass László református nagytiszteletű úr:. Helyi szinten a református egyházközségi is egy korlátozott költségvetéssel rendelkezik, hiszen nekünk nincs állami bevételünk, nekik a gyülekezet tagjai azok, akik biztosítják a működésünket. Így aztán azok a kötelezettségek, amiket magára tud vállalni egy gyülekezet, az ehhez a számhoz képest nagyságrendileg minimális, de például az oktatáshoz elengedhetetlenül szükséges feltételek - ilyen a tornaterem bérlete, illetve az étkező használatának bérleti díja,, az megjelenik nálunk kiadásban a gyülekezetnél. Ez havonta 130 ezer forintot jelent. De ezt bevállalja a gyülekezet. A felettes egyházi hatóság részéről egy kicsit komplikáltabb a helyzet, ugyanis 2 évvel ezelőtti választáss és szavazás eredménye, az nagymértékben elszomorította az egyház felettes hatóságát, és ők ezt idézőjelben mondom, úgy gondolják, hogy ők garanciát szeretnének arra, hogy ha ők valamihez hozzájárulnak, akkor annak a kiszámíthatósága az biztosított legyen. A szakmai oldalról látják, hogy milyen összetartás van, érzékelik azt, ahogyan ebben az érintett családok ebben részt vesznek, és segítik ezt a munkát. Ugyanakkor, ahhoz, hogy a garancia úgy mond megjelenjen, ahhoz egyrészről szükség van arra a fajta elköteleződésre, amit nem csak mi egyházközség támasztunk, hanem effektíven konkrétan az érintettek, a benne részt vevők is tudnak ilyenek lenni. Mivel a működtetésnél előre láthatóleg ezt az összeget meg nem haladó nagyságrendű hiány van, és arra nézve, hogy ha az önkormányzat ebben tud segítséget nyújtani nekünk, akkor tud az egyházi felettes hatóság is ebben az ügyben tovább érdemben tárgyalni arról, hogy hogyan fejlesszük az ibrányi református általános iskolát, milyen elgondolás mentén. Ez a kérelem egyszeri kérelem, ez innentől kezdve a rendszer önfenntartó. Látjuk az intézmények működéséből, látjuk azokból a bevételekből amik egyébként egy köznevelési egyházi intézménynél ezt megjelenik. Az egyházi felettes hatóság kérése az volt, hogy lássunk mindent egybe, és csak ezek után tudják azt elmondani, hogy hozzá tud-e járulni ahhoz, hogy újra lekezdjük azt a folyamatot.

Kovács Ferenc tanácsnok: Köszönöm szépen a részletes beszámolót. Tehát akkor még most feltételesen

Vass László református nagytiszteletű úr: Nincs még egy esély. Reménységünk lehet arra, hogy a gimnáziumot át fogja venni a református egyházközség, az eredményes törvényességi eljárást követően. Ha a minisztérium részéről megtörténik a jóváhagyás, hogy átvehetjük a Gimnáziumot, akkor átvesszük.

Dr. Szegedi Tibor Zsolt alpolgármester: 45 millió forintról an szó, amikor tudjuk, hogy igazából a költségvetésünk hogy áll.

Az egyik kérdésem az, hogy ezt az előzetesen kalkulált költségvetést, a bevételi – kiadási oldalt a mi pénzügyi csoportunk látta-e, értékelte-e? Költségvetési törvénynek megfelel-e mindenben, gondolok itt munkavállalói létszámban, gyereklétszámban, de egyébként minden részében, mennyire ismeri a pénzóügyi csoport ugyanúgy reálisan kalkulált költségvetésnek, és a költségvetési törvény által előírtaknak megfelel-e, és ezt a 45 millió forint hiányt reálisnak tartja-e?

Dóka Zoltán pénzügyi irodavezető: Természetes, hogy egy ilyen összeg tervezése és elköltés előtt ellenőriztük a számokat, és valóban a nagytiszteletű úr által ismertetett adatok helytállóak. Ez nem is volt kétséges, de meg kellett ezt az ellenőrzést tegyük ahhoz, hogy egy ilyen jelentőségű döntésről a képviselő-testület dönthessen.

A másik oldal, ami sokkal bonyolultabb, és sokkal nagyobb léptéket és nagyobb mívű gondolkodást igényel, mint 45 millió forint sorsáról való döntés, az az, hogy a Képviselő-testület egydöntési helyzetbe került, méghozzá arról, hogy a város jövőjében, életében melyek azok a prioritások, amelyek mentén a működését szervezni fogja. Csakhogy fölmerülnek különböző tételek, költségek, mint az egészségügy, köznevelés, közoktatás, a sport kérdése, és akkor ez egy olyan elköteleződés, amikor azt mondja Ibrány Város Képvisleő-testülete, hogy ennek a városnak az érdekében a továbblépés a megszerzett pozíció megőrzése, ennek záloga a Gimnázium életben tartása.

Az, hogy ebben az évben a költségvetés tartalmazza-e ezt a 15 milliót, azt biztosan állíthatom, hogy igen, a következő évi 30 millió előteremtéséhez pedig további erőfeszítésekre lesz szükség.

Kulcsár Béla alpolgármester: Ezt a 45 millió forintot muszáj 2 év alatt lehívni, vagy esetleg lehetne 3 egymást követő évben? Tehát-15-15-15 millió forinttal terhelné meg a 3 évet. Könnyebben tudna az önkormányzat költségvetést tervezni.

Vass László református nagytiszteletű úr: A 2 év az olyan formában kötelez bennünket, hogy az általunk lehívható normatívák, illetve az önkormányzati támogatás együttes összege biztosítja azt az egy tanévet, amivel mi a 2020-2021-es tanévnek tudunk mi nekivágni. A következő 15, úgymond a 3. részlet az már kifut azon a határidőn, amikor arról van szó, hogy

például béreket, vagy más közüzemi költségeket kell kifizetni. Természetesen azon vagyunk, és leszünk, mint ahogy az eddigi működésünk is arról szólt, hogy minél költséghatékonyabban tegyük meg. De például a bérek tekintetében nincs lehetőségünk, hiszen az egy törvényben megállapított, besorolás alapján történik, az összes járulék befizetési költségünk az állami szektorban van, tehát ugyanúgy vonatkozik ránk, és a rezsiköltségekkel történik valamiféle csökkentés, akkor az indokolhatja azt amit, hogy a legvégső időszakra, tehát 2021-nyarára eső időszak könnyebb időszakot jelenthetne. Ahogy végig számoltuk a szükségleteket, ahogyan végig néztük azt, hogy mire kell költeni feltétlenül, addig nem tudunk eltekinteni attól, hogy a második rész az egy naptári évben legyen kifizetve.

Tóth Balázsné képviselő-testületi tag: Nagyon-nagy összegnek tartom ezt az összeget, amivel az intézmény beindulását támogatni lenne szükséges, de megértem végül is azt az indíttatást, amiből ez fakad. Én úgy gondolom, hogy az önkormányzat az elmúlt két évben is maximális támogatóként állt az egyházközség mellett, ha kellett, mindig segítséget nyújtott, hogy ez az intézmény létrejöjjön és működjön, és úgy gondolom, hogy van is létjogosultsága a városunkban, és a szülők megelégedésére működik. Tudom, hogy ez nagyon nehéz döntés lesz a város részéről, arra kérem tiszteletes urat, hogy lobbizzon az egyházi felettes szerveknél, hogy csökkenjen ez az összeg, hogy ebből a nagyon magas összegből lefaragjon az önkormányzat számára.

Vass László református nagytiszteletű úr: Természetesen az önkormányzatnak eddig is, és továbbra is betekintési joga van, sőt nekünk beszámolási kötelezettségünk a pénzügyi helyzetünkre vonatkozóan. Természetesen ígéretet teszek arra, hogy ha lehetőség lesz - nem csak adminisztratív - ,támogatást kérni az egyházi felettes szerveknél, akkor azzal élni is fogok.

Haluska András képviselő-testületi tag: Elkezdtük 2 évvel ezelőtt, akkor nemsikerült, én most úgy látom, hogy most kompromisszum van a jelenlegi iskola-vezetés, gimnázium, és tiszteletes úr között is arra vonatkozóan, hogy ezt az akadályt sikerrel átvegye az egyház, én ehhez azt szeretném, hogy támogassák ezután is. Javaslom, hogy támogassa a Képviselő-testület ezt a kérelmet, tudom, hogy nagyon magas az összeg, de lehet, hogy egy pár év múlva már nem tudjuk megtenni, hiába is tennénk. Nem szabad ezt a lehetőséget elszalasztani, mert így a minőségi oktatás felé tudunk lépést tenni.

Tábori Tibor tanácsnok: Én is támogatni tudom ezt a kezdeményezést, hiszen ha hosszú távon gondolkodunk, akkor szükség van rá, ezt értjük, viszont ha rövid távon nem tudom honnan fogjuk ezt az összeget elvenni, az kérdés. A költségvetés elfogadásánál biztos lesz vita, nagyon sok rubrika ki lesz húzva.

Szennai János GAMESZ-vezető: Felmerült itt, hogy a kalkulációs adatok. A KLIK nem bocsájt konkrét adatokat az egyház részére? Mennyire partner benne a jelenlegi fenntartó?

Vass László református nagytiszteletű úr. Az elmúlt időszak tapasztalataiból kiindulva nem kerestük őket. Az a része megerősítést nyert ugyanakkor más oldalról, hogy egy olyan típusú oktatás folytató intézmény, mint az ibrányi gimnázium, kollégiummal is rendelkező , ott az összeg arányok az a 80-20% valóban reális. Igazából ez az egyetlenegy kérdőjel, ami ebben megjelenik, mert az összes többi esetében viszonylag konkrétabb számokkal tudunk gondolkodni arra nézve, hogy mit jelent ennek az intézménynek a működtetése.

Le kell folytatni azt a törvényességi eljárást, ami egy átviteli szándék eseték megjelenik. A törvényességi eljárás lefolytatására meghatározott törvényi keretek között van lehetőség.

Gincsi Zoltán Gábor Gimnázium igazgatója: A kompromisszumhoz annyit szeretnék hozzáfűzni, hogy ez még annál is komolyabb ügy, mint amiről eddig tudtam. azt is tudom, hogy egy képviselő-testületnek költségvetésről több ezer ember életét figyelemmel kísérve kell felelősen döntenie, a költségvetést kialakítania. A nevelőtestület 100%-ban támogatja, hogy az iskola jövője más úton induljon el. El is fogom mondani nekik, hogy ennek nagyon komolyan anyagi vonzata van.

Két éve 15 gyermek jelentkezett a gimnáziumunkba, 1 éve 12, úgy tűnik, innentől kezdve középtávú jövőről sem beszélhetünk a gimnázium esetében.

Tudom, hogy önök nagy fokú felelősséggel kell döntést hozzanak.

Kulcsár Miklós Általános Iskola igazgatója: Elnézést, hogy vitába szállók, de nem értek azzal egyet, hogy nem tudnak konkrét számokat, összegeket az intézmény fenntartásával kapcsolatban. Mint ahogy én is, Te is mégy minden év elején egyeztetésre. Tehát vitába szállnék veled, hogy nem tudod mennyi az intézmény éves dologi költségvetése, tehát van mihez kalkulálni. 27 évet dolgoztad le a gimnáziumban, és én is félek, hogy nincs jövője.

Vass László református nagytiszteletű úr: Szeretnénk tovább működtetni a Gimnáziumot.

Kovács Ferenc tanácsnok: Hozzánk nőtt a gimnázium. Ibrány elképzelhetetlen gimnázium nélkül. Mindenki részéről tegyünk meg mindent azért, hogy továbbra is működjön Ibrányban ez az intézmény.

Trencsényi Imre polgármester: Azt gondolom, hogy a szándék az ott dolgozók, az egyház, és az önkormányzat részéről is ott van. Legutóbb az önkormányzat a kollégiumot építette meg saját erőből, saját forrásból, akkor ez egy több mint 40 millió forintos mentőöv volt. Az elkötelezettségünk abban is megmutatkozik, hogy az iskola épületét további tantermekkel bővítjük, a felmenő rendszerű oktatás érdekében.

Itt nem a szándék, hanem a megoldás okozza a fejtörést, hiszen minden lakost képviselünk. Ez egy nagy felelősség is egyben. Több futó pályázatunk van, amelyek sok önerőt igényelnek. A 45 millió forint 3 részletben történő lehívásával Kulcsár Béla alpolgármester úr arra próbált utalni, hogy három költségvetési évet ölelne fel.

Áttanulmányozta mindenki a határozattervezetet. Van-e valakinek észrevétele, javaslata?

Vass László református nagytiszteletű úr: Átolvasva a határozat-tervezetet úgy gondolom, hogy minden olyan garancia benne van, ami a mi kérésünket tudja segíteni. másrészről pedig az önkormányzat irányába történő garanciát jelent, itt a 3. pontban van megfogalmazva, hogy amikor már átvesszük, és a fenntartásunkba kerül, és ezt értelemszerűen ismertetjük az önkormányzattal, a következő, hogy amennyiben elszámolás alapján megállapítható nem igénylik azt az összeget,

igaz itt úgy szerepel, hogy vissza utaljuk, de akár azt is beletehetjük, hogy akár a továbbiakban beszámolási kötelezettségünk lesz mondjuk egy év múlva, vagy azt nézzük meg, hogy szükségeltetik –e esetleg a fenntartó, és mondjuk úgy a 3. összeg 2021. évben történő finanszírozása. Ezt azért, hogy, hogy elhangzott is pro és kontra, hogy lássuk már meg mit mutatnak azok a számok, amikor saját jogon fogunk rendelkezni vele, például, hogy ki mennyiért veszi a gázt a szolgáltatóktól, mert azt is tudjuk, hogy nem minden, hogy milyen formában, milyen flottában történik ennek a beszerzése, hogy történik a pénzkezelési eljárások, az milyen kedvezményeket, vagy elkötelezettségeket fog jelenteni, ténylegesen az energiahatékony működtetés okán mennyi lesz az amivel tudunk rendelkezni, és hogy tudjuk felhasználni a későbbiekben, a műkd

Trencsényi Imre polgármester: Igen, ezt a félmondatot beleírtuk, és szintén a 3-as pontba bekerült az is, hogy a felek legkésőbb augusztus 31-napjáig elszámolnak egymással. Illetve a 4-es ponthoz a határozatban foglaltaknak megfelelő szándéknyilatkozatot adjon ki az ibrányi református egyházközösség részére.

Tartalmában nem változtatja meg a tervezeteGyakorlatilag arról beszélünk,hogy vagy vissza utalja, vagy szükségeltetik a harmadik rész. Bele lehet foglalni a kettes pontba. De érdemlileg ugyanarról bezsélünk, csak más megfogalmazásbam.

Javaslom a Képviselő-testület részére,hogy a kiegészítesekkel együtt a határozat-tervezetet fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**3/2020. (I. 27.) KT. sz.**

**h a t á r o z a t a**

A K É P V I S E L Ő - T E S T Ü L E T

1. Az Ibrányi Református Egyházközség 2020/2021 tanévre vonatkozó oktatási támogatás iránti kérelmét megtárgyalta, s kinyilatkozza, hogy az Egyházközség fenntartásába kerülő gimnázium működésének a 2020/2021 tanévben előreláthatólag keletkező forráshiányának megszüntetését - a 2. pontban meghatározott korlátozásra is figyelemmel - oktatási támogatás biztosításával segíteni kívánja.
2. Az 1. pontban meghatározott célra – annak érdekében, hogy a 2020/21 tanévben a jelentkező magasabb helyi igényekre tekintettel 2 általános iskolai első osztály indulhasson a református Általános Iskolában, s a plusz tanterem igény biztosítható legyen a jelenlegi gimnáziumi ingatlanban – 2020 évben maximum 15 millió Forint összegű támogatást biztosít, két részletben ( Első részlet: 2020. szeptember 30., második részlet: 2020. október 31. ), és 2021. évben maximum 30 millió Ft összegű támogatást biztosít legkésőbb 2021. augusztus 31. napjáig. ( havonta 3,75 millió Ft minden hónap utolsó napjáig)
3. A támogatott a támogatás fejében vállalja, hogy a támogatással elszámol, a 2020. szeptemberétől fenntartásába kerülő gimnázium intézmény bevételi és kiadási adatait ismerteti az önkormányzattal. Amennyiben az elszámolás alapján megállapítható, hogy az intézmény finanszírozása nem igényel a 2. pontban meghatározott összegű támogatást, úgy felek 2021. augusztus 31. napjáig elszámolnak egymással, azaz az ésszerű gazdálkodás keretein belül felhasználásra nem kerülő támogatás összegét az Egyház visszautalja az önkormányzat számlájára 2021. szeptember 30. napjáig.
4. Felhatalmazza a polgármestert, hogy a határozatban foglaltak tekintetében előzetes szándéknyilatkozatot adjon ki.
5. Felelős: Trencsényi Imre polgármester
6. Határidő: 2020. január 31.

**4.)Napirendi pont**

**MEDI-AMB Szakmai tervének jóváhagyása**

**Előadó: Kovács Krisztina MEDI-AMB ügyvezetője**

Trencsényi Imre polgármester: Megkérdezem Kovács Krisztinát, a MEDI-AMB ügyvezetőjét, van-e szóbeli kiegészítése a szakmai tervvel kapcsolatban.

Kovács Krisztina MEDI-AMB igazgatója: Mindent beleírtunk a javaslatba, ami fontos, nincs szóbeli kiegészítésem.

Trencsényi Imre polgármester: Kérem a képviselő-testületi tagokat, hogy az előterjesztéssel kapcsolatban mondják el véleményüket, tegyék fel kérdéseiket.

Dr. Szegedi Tibor Zsolt alpolgármester: Szakrendelővel kapcsolatban már sokszor hallotta a Képviselő-testület ezt a mozaikszót, hogy TVK, vagyis teljesítményvolumen korlát, ami azt jelenti, hogy van egy bizonyos kapacitás. és összeggel kifizet a kormány a szakrendelőnek, ha kevesebb, akkor nyilván kevesebbet fizet, amennyiben túlteljesítés van, akkor sávosan, tehát töredékét fizeti ki, ez ugye nekünk hátrány, ugyanis az adott gazdálkodó egység az a szakrendelő, ami ezt a bevételt termeli, és mi azt az orvosoknak teljes egészében kifizetjük, függetlenül attól, hogy a túlteljesítés miatt milyen összeget fizetnek ki.

Ha minden évben kapnánk kompenzációt, az igencsak jól jönne, mert tudnánk eszközt vásárolni. Egy ultrahang készüléket, vagy szemészeti eszközt, tehát kizárólag eszközfejlesztésre fordítjuk ezt az összeget.

Trencsényi Imre polgármester: Gratulálok a teljesítményhez, és a többlet teljesítményhez a menedzsmentnek, jó volt így hallani egy kis jó hírt is a többletfinanszírozás vonatkozásában.

Javaslom a Képviselő-testületnek, hogy a MEDI-AMB Szakmai tervének jóváhagyása című előterjesztés fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**4/2020.(I.27.)KT.sz.**

**h a t á r o z a t a**

**MEDI-AMB Szakmai Tervének jóváhagyása**

A K É P V I S E L Ő - T E S T Ü L E T

a MEDI-AMB Nonprofit Kft Szakmai Tervét megtárgyalta, az abban foglaltakkal egyetért, és azt a fenntartónak elfogadásra javasolja.

**5.)Napirendi pont**

**Beszámoló a temető üzemeltetés során 2019. évben végzett tevékenységről, tapasztalatokról..**

**Előadó: Szennai János GAMESZ-vezetője**

Trencsényi Imre polgármester: Megkérdezem Szennai Jánost, a GAMESZ-vezetőjét, van-e szóbeli kiegészítése a beszámolóval kapcsolatban?

Szennai János GAMESZ-vezető: Három fő dolgot szeretnék figyelmébe ajánlani a Képviselő-testületnek, a megváltatlan sírhelyek ügyét kellene rendezni, a falazott temetkezési szokások valamilyen módon történő felszámolását, és a gépesítés problémájának a megoldását.

Kovács Ferenc tanácsnok: Örvendetes számomra, hogy van olyan is, ami nem negatív, hanem pozitív. Volt már arról a temetési formáról szó, amit a kisebbség hagyományteremtő formában szeretne megtartani. Én akkor utánanéztem ennek, az ország több pontján van ilyen temetkezési mód, és nem csak a romák temetkeznek így. Azt gondolom, hogy hagyomány tisztelnünk kellene abban, hogy úgy temetkezzenek, ahogy az ő őseik hagyták ezt örökül, ez nem csak a roma nemzetiségű emberekre jellemző, a sváb nemzetiségű emberek ugyanígy temetkeznek. Kibélelt, falazott, különféle formájú, kripta jellegű temetkezési módszerrel temetkeznek. Hagyjuk meg azt a lehetőséget, hogy legyen. Meg kellene találni azt a módszert, hogy tovább is történhessen ez a temetkezési mód.

Tábori Tibor tanácsnok: Már több éve megerősített minket az a döntésünk, hogy ezt a temető gondozást nem adtuk ki külsős vállalkozónak, hanem az önkormányzat tölti be ezt a szerepet, hiszen azóta úgy gondolom, hogy rendbe van a temető. Azért sajnos, gondolom más településeken is voltunk már temetéseken, és láthatjuk, hogy nem mindenütt van így, van ahol nyakig érő gaz van, ez Ibrányra nem jellemző.

Amit János mondott problémaként, hogy mi lesz a későbbiekben a meg nem váltott sírok sorsa, nehéz kérdés, mert biztos lesznek felháborodott emberek, akiknek a hozzátartozójára egy idő után rátemetnek. Na de, a végtelenségig sem lehet tartani egy sírhelyet, és a képviselő-testületnek hoznia kell egy olyan döntést, amivel egy időintervallumot meghatározunk, hogy ha nem jelentkezik a hozzátartozó, akkor felszámoljuk a sírhelyet.

Az, hogy a falazott temetkezési módot hagyjuk továbbra is, ez eddig sem volt gond. a romáknak hagytuk, hogy kövesség a hagyományaikat. De azt kell látni, hogy egy sírhelynek van egy meghatározott ára. Azt nem lehet, hogy ugyanazért a pénzért van aki betartja az sírhely szélességét, van aki pedig másfélszeres nagyságú sírhelyet foglal el, hát akkor lehet, hogy a rendeletünket módosítani kell, hogy az ilyen sírhelyeknek más lesz a megvásárlási költsége, mert valóban azért, nekünk is egy olyan gazdálkodást kell majd kitalálnunk, ahol minden forint számítani fog. Most nem azt mondom, hogy a temetkezési sírhelyekből fogunk meggazdagodni, de ha egyszemélyes a sírhely, akkor van fix ára, ha másfeles nagyságú akkor valamennyivel több, és a kétszemélyes szintén más fizetési kategória.

A gépesítést magam is támogatom, az idei évben szerettük volna, hogy a temetőnél kialakítunk egy újabb parkolót, a Start munkaprogram keretében, de most ott drasztikusan lecsökkent a létszám.

Gratulálok a színvonalas munkához, és Jasku Jánosnak, aki egy végtelen empatikus ember, külön gratuláljunk, mert ő tényleg szívén viseli a temető gondját.

Trencsényi Imre polgármester: Felhívtam Kocsis Sándor főosztályezetőt, és kérdeztem arról, hogy most ez végleges, vagy mindek tekinthetjük ezt a létszámcsökkentést,

Azzal indokolta, hogy 20 ezer alá le kell vinni a közfoglalkoztatást a jövőben. Ami rendben van, de ők adták meg az irányszámot, a 87 főt, és ebből a létszámból vették még el a 16 főt.

De főosztályvezető említette, hogy mi valamilyen szinten kompenzálva vagyunk a bértámogatással.

Én úgy gondolom, hogy valamilyen szinten a létszámcsökkentés is indokolja a gépesítést, nem csak a temetőnél, de a városüzemeltetés szempontjából is indokolt egy-két olyan eszköz beszerzése, amely például a lombhullatás időszakában nagy segítséget jelentene.

Jaksu Jánosnak és Nagy Imrének, a Gamesznak, és minden ott dolgozónak jár az elismerés, hiszen rendben van a temető, látszik, hogy van gazdája. Azt gondolom, hogy egy olyan minőséget, szolgáltatást végeznek, amit a lakosság megszokott, és akkor érzékeli ezt, ha más településen látjuk, hogy milyen állapotban vannak a temetők.

Falazás. Ez azért érdekes kérdés, mert itt rendelet szabályozza a méretet. Ezt a rendeletet, méretet nem szokták betartani, ettől eltérnek. Van aki betartja, van aki nem tartja be. Ráadásul itt felmerülnek közegészségügyi, és biztonsági kérdések is. Én értem a másik oldalnak is az aggályát, de érdemes meghallgatni az ott dolgozók álláspontját is. Mert ha valakivel történik valami, akkor a GAMESZ-vezetőjét, vagy a temető gondnokot fogják elővenni, mert a szabályokat be kell tartani.

Szennai János GAMESZ-vezető: Az első megváltási igénynél, tehát 25 év múlva, gondolni kell arra, hogy ha esetleg ott újra rátemetés lesz, gondolni kell arra, hogy a temetkezési vállalkozó hogy fogja tudni megfelelően megbontani a sírhelyet, milyen plusz munkát, milyen költségeket fog ez magával vonzani. Mivel az egy felfalazott üreg, oda a mezei állatok befészkelnek.

Bakosiné Márton Mária jegyző: A plusz költség az már az elhunyt hozzátartozóját terheli majd.

Szennai János GAMESZ-vezető: De azt a hozzátartozót, aki rátemettet az előzőre? Miért ő fizessen plusz költséget az előző hozzátartozó miatt?

Bakosiné Márton Mária jegyző: Ha nem újra megváltás, hanem rátemetés, akkor természetesen a sírhely vásárlásnál a sírhely árát kell megfizetni.

A falazott építkezés megoldása pedig csak a legalizálás lehet, kriptát építeni, ami viszont engedélyköteles.

Trencsényi Imre polgármester: Javaslom a Képviselő-testületnek, hogy a temető üzemeltetés során 2019. évben végzett tevékenységről, tapasztalatokról szóló beszámolót fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**C7**

**IBRÁNY VÁROS KÉPVISELŐ TESTÜLETÉNEK**

**8/2018. (I.28.)KT. sz.**

**H a t á r o z a t a**

**Beszámoló a temető üzemeltetés során 2019. évben végzett tevékenységről, tapasztalatokról – című napirendi ponthoz**

A K É P V I S E L Ő – T E S T Ü L E T

elfogadja az Ibrány Város Képviselő- Testülete Gazdasági Műszaki Ellátó és Szolgáltató Szervezetének a temető üzemeltetés során 2019. évben végzett tevékenységről, tapasztalatokról szóló szakmai beszámolóját.

**6.)Napirendi pont**

Ibrány Város Önkormányzata és Szervei Szervezeti és Működési Szabályzatáról szóló 5/2011.(II.25.) önkormányzati rendelet módosítása

**Előadó: Trencsényi Imre polgármester**

Trencsényi Imre polgármester:Az előtejresztést megtárgyalta a Képviselő-testület Szavazatszámláló Ügyrendi és Jogi Bizottsága Felkérem Tábori Tibor urat, a Bizottság elnökét, hogy mondja el véleményüket az előterjesztéssel kapcsolatban.

Tábori Tibor Szavazatszámláló Ügyrendi és Jogi Bizottság elnöke: A napirendi pontot a Bizottság megtárgyalta, melynek alapján azt a Képviselő-testület részére elfogadásra javasolja.

Trencsényi Imre polgármester: Javaslom a Képviselő-testületnek, hogy az Ibrány Város Önkormányzata és Szervei Szervezeti és Működési Szabályzatáról szóló 5/2011.(II.25.) önkormányzati rendelet módosítása című előterjesztést fogadjuk el, azt hagyjuk jóvá.

A Képviselő-testület a javaslattal 8 igen szavazattal elfogadta, és az alábbi rendeletet alkotta:

**A1**

IBRÁNY VÁROS ÖNKORMÁNYZATA KÉPVISELŐ TESTÜLETÉNEK

1/2020. (I.28.) önkormányzati rendelete

Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet módosításáról

Ibrány Város Önkormányzat képviselő-testülete Magyarország Alaptörvénye 32. cikk (2) bekezdésében valamint Magyarország helyi önkormányzatairól szóló 2011.évi CLXXXIX. törvény 53.§.(1) bekezdésében foglalt felhatalmazás alapján és Magyarország Alaptörvénye 32. cikkének (1) bekezdés d) pontjában meghatározott feladatkörében eljárva, a következőket rendeli el:

1. **§**

**Ibrány Város Önkormányzata és Szervei Szervezeti és Működési Szabályzatáról szóló 5/2011. (II.25.) önkormányzati rendelet (a továbbiakban: Rendelet) 6.§ (9) bekezdése helyébe a következő rendelkezés lép:**

„(9) A polgármesteri és az alpolgármesteri tisztség egyidejű betöltetlensége, illetőleg tartós akadályoztatásuk esetére az Önkormányzat a Szavazatszámláló Ügyrendi Jogi Bizottság elnökét hatalmazza fel a Képviselő-testület összehívására, s az így összehívott testületi ülés vezetésére. A testületi ülés vezetésével kapcsolatos szabályok vonatkoznak a Szavazatszámláló Ügyrendi Jogi Bizottság elnökére is”

**2.§**

**A Rendelet 14.§ (5) bekezdésének helyébe a következő rendelkezés lép és az alábbi új, (8) bekezdéssel egészül ki:**

**„**(5) A titkos szavazást a Szavazatszámláló-Ügyrendi és Jogi Bizottság bonyolítja le, bizottság hiányában az erre a célra megválasztott eseti bizottság. A szavazás eredményéről a Szavazatszámláló- Ügyrendi és Jogi Bizottság elnöke, ennek hiányában az eseti bizottság elnöke tesz jelentést a testületnek.”

……..

„(8) A képviselő-testület – bármely tagjának javaslatára - rendbírsággal sújthatja azt a képviselőt, aki a határozat meghozatala előtt a személyes érintettségre vonatkozó bejelentési kötelezettségét elmulasztotta. A rendbírság összege 10.000.-Ft.”

**3.§**

**A Rendelet 16.§-ának (2) bekezdése helyébe a következő rendelkezés lép:**

„(2.)Elfogadott határozat az lesz, amelyik több igenlő szavazatot kapott, feltéve, hogy megkapta a jelenlévők többségének szavazatát, illetve ha minősített döntés szükséges, a 15.§.(2) bekezdésében meghatározott számú minimális szavazatot”

4.§

A Rendelet 20.§ (2) bekezdésének helyébe a következő rendelkezés lép:

„(2) A rendeletek egységes szerkezetbe foglalt szövegét a kihirdetést követő egy héten belül meg kell jelentetni az önkormányzat hivatalos honlapján ([www.ibrany.hu)](http://www.ibrany.hu)).”

5.§

A Rendelet 36.§ (2) bekezdése-a helyébe a következő rendelkezés lép:

*„***(**2) Az alábbi bizottságok tagjai kötelezettek vagyonnyilatkozat tételére:

1. Pénzügyi Bizottság
2. Szociális-és Egészségügyi Bizottság
3. Közbeszerzési Bizottság”

6.§

A Rendelet 39.§ (2) bekezdésének 1. pontja helyébe a következő rendelkezés lép:

*(2) Szavazatszámláló Ügyrendi Jogi Bizottság feladatai*

„ 1. Ellátja a 14. § (5) bekezdésében meghatározott eset kivételével a titkos szavazás lebonyolításával kapcsolatos teendőket.”

7.§

A Rendelet 44.§-a az alábbi új, (6) bekezdéssel egészül ki:

„(6) A jegyzőt távolléte, illetve tartós akadályoztatása esetén legfeljebb hat hónapra a Pénzügyi és Városfejlesztési Iroda Vezetője helyettesíti.”

8.§

1. Ez a rendelet a kihirdetését követő napon lép hatályba és a hatálybalépését követő napon egyidejűleg hatályát veszti.
2. Hatályát veszti a Rendelet 22§-a.

Ibrány, 2020. január 27.

Trencsényi Imre Bakosiné Márton Mária

Polgármester jegyző

**7.)Napirendi pont**

**A Roma Nemzetiségi Önkormányzattal kötött Együttműködési megállapodás felülvizsgálata**

**Előadó: Bakosiné Márton Mária jegyző**

Trencsényi Imre polgármester: Az államháztartásról szóló 2011. évi CXCV. törvény, (Áht).6/C § (2) bekezdésének alapján a helyi nemzetiségi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról a helyi nemzetiségi önkormányzattal kötött szerződés alapján az az önkormányzati hivatal gondoskodik, amelyik a helyi nemzetiségi önkormányzat székhelye szerinti helyi önkormányzat önkormányzati hivatali feladatait ellátja. A nemzetiségek jogairól szóló 2011. évi CLXXIX. törvény (Nek. tv.) 80. § (2) bekezdése kimondja, hogy:

„80. § (2) Az (1) bekezdés szerinti kötelezettségének teljesítése érdekében a helyi önkormányzat harminc napon belül biztosítja a rendeltetésszerű helyiséghasználatot. A települési önkormányzat a települési nemzetiségi önkormányzattal, a területi önkormányzat a területi nemzetiségi önkormányzattal a helyiséghasználatra, a további feltételek biztosítására és a feladatok ellátására vonatkozóan megállapodást köt. A megállapodást minden év január 31. napjáig, általános vagy időközi választás esetén az alakuló ülést követő harminc napon belül felül kell vizsgálni.A helyi önkormányzat és a nemzetiségi önkormányzat szervezeti és működési szabályzatában rögzíti a megállapodás szerinti működési feltételeket, a megállapodás megkötését, módosítását követő harminc napon belül.”

Az együttműködési megállapodást az alakuló ülést követő 30 napon belül felül kellett vizsgálni. Ezen kötelezettségünknek eleget tettünk, s a 201/2019 (XI.25.) KT. sz. Határozattal jóváhagyta az újonnan választott és alakult Roma Nemzetiségi Önkormányzattal az előzőekben ismertetett tartalmú megállapodást.

A Nek tv 80.§ (2) bekezdésében foglaltak alapján január 31-ig felül kell ismételten vizsgálni a megállapodást.

Tekintettel a megállapodás elfogadása és ezen határidő között eltelt rövid időre, valamint arra, hogy az eltelt időszakban jogszabályi változás nem történt- ami érintené a megállapodást, javaslom, hogy a felülvizsgálat keretében döntsünk úgy, hogy a novemberben elfogadott megállapodás változatlanul maradjon hatályban.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**6/2020. (I.27.)KT. sz.**

**H a t á r o z a t a**

**Ibrány Város Önkormányzata és Ibrány Város Roma Nemzetiségi Önkormányzata között kötött megállapodás felülvizsgálata**

**c. napirendi ponthoz**

A K É P V I SE L Ő – T E S T Ü L E T

a nemzetiségek jogairól szóló 2011. évi CLXXIX. törvény 80. § (2) bekezdésében meghatározott kötelezettségének eleget téve, Ibrány Város Roma Nemzetiségi Önkormányzatával kötöttmegállapodás felülvizsgálatáról szóló előterjesztést megtárgyalta, s az abban foglaltakkal egyetért, megállapítja, hogy a megállapodás módosítása nem szükséges..

**8.)Napirendi pont**

**Szép Környezet Díj új arculatára pályázat kiírása**

**Előadó: Trencsényi Imre polgármester**

Trencsényi Imre polgármester: Önkormányzatunk 2008 évben vezette be - a város esztétikai megjelenésének fejlesztését  szolgáló 1/20008 (II.01.) önkormányzati rendeletének megalkotásával - a „Szép Környezet” Díjat, s az akkor kiírt pályázatra beérkezett látványtervek alapján döntött a ( rendelet 3. §-ában körülírt méretű és mintázatú) díj névjegyéül szolgáló napraforgó motívum elfogadásáról is.

A rendelet az eltelt 12 év alatt csupán 2 alkalommal lett módosítva, legutóbb 2019 évben, mikor is az éves 15 darabról éves 10 darabra lett lecsökkentve a díjazásban részesülők száma.

2019 év augusztusában, a díjak odaítélésekor felmerült, hogy időszerű lenne a díj megjelenésének is a módosítása, megújítása, új arculati megjelenés kialakítása .

Ahhoz, hogy 2020 augusztusára, mikor is a díjak átadásra kerülnek készen legyenek az új táblák, szükséges az év első negyedében dönteni annak a formájáról, megjelenéséről.

Javaslom, hogy ennek érdekében írjunk ki pályázatot, ami jelenjen meg a város honlapján és az Ibrányi Hírlapban is. A beérkező pályamunkák közül kerüljön kiválasztásra az új forma, arculat, aminek alapján kerülhet sor a rendelet módosítására, s a díjazásként átadásra kerülő táblák elkészítésének megrendelésére is.

Az előterjesztést megtárgyalta a Képviselő-testület Szavazatszámláló Ügyrendi és Jogi Bizottsága. Felkérem Tábori Tibor urat, a Bizottság elnökét, hogy mondja el véleményét az előterjesztéssel kapcsolatban.

Tábori Tibor Szavazatszámláló Ügyrendi és Jogi Bizottság elnöke: A napirendi pontot a Bizottság megtárgyalta, és azt változatlan formában a Képviselő-testület részére elfogadásra javasolja.

Trencsényi Imre polgármester: Van-e valakinek kérdése, hozzászólása az előterjesztéssel kapcsolatban?

* Kérdés, hozzászólás nem érkezett. –

Trencsényi Imre polgármester: Javaslom a Képviselő-testületnek, hogy a Szép Környezet Díj arculatára pályázat kiírása című előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**7/2020. (I.27.)KT. sz.**

**H a t á r o z a t a**

**Szép Környezet Díj új arculati megjelenésének kialakítására pályázat kiírása**

**c. napirendi ponthoz**

A K É P V I S E L Ő - T E S T Ü L E T

a város esztétikai megjelenésének fejlesztését  szolgáló Szép Környezet Díj alapításáról szóló 1/20008 (II.01.) önkormányzati rendeletében meghatározott Szép Környezet Díj arculati megjelenésének megújítását határozza el, melynek érdekében a mellékelt pályázatot írja ki.

UTASÍTJA

a jegyzőt, hogy gondoskodjon a pályázati kiírásnak a város internetes honlapján történő megjelentetéséről, valamint az ibrányi oktatási, nevelési intézmények intézmények és civil szervezetek részére történő megküldéséről és a beérkezett pályamunkáknak a képviselő-testület elé történő beterjesztéséről.

Felelős: Bakosiné Márton Mária jegyző

Határidő: 2020. január 31.

**7/2020 (I.27.) KT.Határozat melléklete**

**Pályázati kiírás**

**Szép Környezet Díj új arculati megjelenésének kialakítására**

Ibrány Város Önkormányzatának Képviselő-testülete aváros esztétikai megjelenésének fejlesztését  szolgáló 1/20008 (II.01.) önkormányzati rendeletével alapította a Szép Környezet Díjat, annak érdekében, hogy elismerését fejezze ki azoknak az ibrányi ingatlantulajdonosoknak, ingatlan használóknak akiknek az ingatlana a környezetéből ízléses esztétikai megjelenésével, parkosítottságával, virágosítottságával és folyamatos, egyenletes gondozottságával az átlagból kitűnik, s a környezetének példaként szolgálhat.

A díjazás eredményeként eddig a díjazottak egy 14 X 19,5 cm nagyságú, álló téglalap alakú sötétkék szegéllyel díszített, halványkék alapon napraforgókat ábrázoló egyedi készítésű tűzzománc táblát kaptak, melyen felül félkör alakban a „szép környezet” felirat szerepelt, alatta az aktuális (odaítélés éve) évszámmal.

A Képviselő-testület 2020 évtől kezdőden meg kívánja újítani a díj megjelenését, melynek érdekében pályázatot ír ki látványtervek készítésére.

A díj arculatának megújítására bárki pályázhat **látványterv** készítésével **14 x 19,5 cm méretben.**

Technika: Szabadon választott grafika és festőtechnika alkalmazásával (grafit, tempera, filctoll, pasztell, akvarell, stb.).  
   
**Nevezési feltételek:**  
   
Egy pályázó legfeljebb 3 alkotással pályázhat.  
A pályamunkákon kérjük az alábbi adatokat feltüntetni:  
- a pályázó neve, lakcíme (18 év alatti pályázó esetén: életkora, a törvényes képviselő neve, lakcíme)

A pályázó a pályázat benyújtásával egyidejűleg hozzájárul ahhoz, hogy alkotását – amennyiben az lesz a nyertes alkotás - az önkormányzat a Szép Környezet Díj arculati megjelenéseként használja fel.

**Beküldési határidő: 2020. március 13. (péntek) 12.00 óra**

A pályaművek az Ibrányi Polgármesteri Hivatalban adhatók le személyesen, vagy akár postai úton is beküldhetők.

Cím: 4484. Ibrány, Árpád utca 5-7.sz.

**A beérkezett pályaművek közül Ibrány Város Képviselő-testülete 2020. márciusi ülésén választja ki a nyertes pályázatot, ami a Szép Környezet Díj új arculataként fog megjelenni 2020. évtől kezdődően.**

Díjazás:

A nyertes pályamű készítője pénzjutalomban részesül.

**9.)Napirendi pont**

**Tanácsnokok tájékoztatója az előző évben végzett munkáról**

**Előadók: Kovács Ferenc tanácsnok, Tábori Tibor tanácsnok**

Trencsényi Imre polgármester: Megkérdezem Kovács Ferenc, és Tábori Tibor tanácsnok urakat, hogy kívánják-e szóban kiegészíteni a beszámolójukat?

Kovács Ferenc tanácsnok: Nincs szóbeli kiegészítésem.

Tábori Tibor tanácsnok: Nem kívánom kiegészíteni.

Trencsényi Imre polgármester: Javaslom a Képviselő-testületnek, hogy a Tanácsnokok tájékoztatóját az előző évben végzett munkáról fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**8/2020.(I.27.)KT.sz.**

**h a t á r o z a t a**

**Tanácsnokok tájékoztatója az előző évben végzett munkáról**

A K É P V I S E L Ő - T E S T Ü L E T

elfogadja Kovács Ferenc és Tábori Tibor tanácsnokok előző évben végzett munkájáról szóló beszámolóját.

**10.)Napirendi pont**

**GAMESZ ételszállító autó vásárlásának elhatározásához**

**Előadó: Trencsényi Imre polgármester**

Trencsényi Imre polgármester: Település-üzemeltetési és rendészeti tanácsnok javaslata alapján kéri a képviselő-testületet, hogy támogassa döntésével a GAMESZ-nál egy ételszállító gépkocsi beszerzését maximum 1.000.000 Ft + ÁFA értékben.

A GAMESZ által jelenleg használt ételszállító gépjármű műszaki állapota miatt, már nem alkalmas a feladat ellátására. Szükségszerű lenne egy olyan ételszállító gépjármű beszerzése, mellyel – a szükséges hatósági engedélyek beszerzését követően – az ételszállítási feladatokat problémamentesen tudják teljesíteni.

Magyarország 2020. évi központi költségvetéséről szóló 2019. évi LXXI. törvény (továbbiakban: Kvtv.) 2. melléklet III. A települési önkormányzatok szociális, gyermekjóléti és gyermekétkeztetési feladatainak támogatása rész 5. Gyermekétkeztetés támogatása pont határozza meg a gyermekétkeztetéshez kapcsolódóan igénybe vehető bérhez kapcsolódó és működtetési támogatások összegét.

A Kvtv. 2. melléklet Kiegészítő szabályok 5. n) pont nf) alpontja alapján a III.5.*a)* jogcím szerinti támogatás kizárólag az étkeztetés teljes önköltségére (annak megszervezésével összefüggő valamennyi költségre, ideértve a felhalmozási jellegű kiadásokat is) számolható el, azzal, hogy a III.5.*aa)-ab)*pontok szerinti támogatások egymás között átcsoportosíthatók. A III.5.*aa)-ab)*pontok szerintitámogatás szempontjából kizárólag a „Gyermekétkeztetés köznevelési intézményben”, valamint a „Gyermekétkeztetés bölcsődében, fogyatékosok nappali intézményében” kormányzati funkciókon elszámolt kiadások vehetők figyelembe. Ennek értelmében a gyermekétkeztetésre kapott központi költségvetési támogatás felhasználható felhalmozási jellegű kiadások teljesítésére is, így a gépjármű vásárlásához kapcsolódó kiadásokat el tudjuk számolni a gyermekétkeztetés jogcím szabad kapacitása terhére a központi költségvetés felé.

Ibrány Város Önkormányzatának Képviselő-testülete – a 2020. évi önkormányzati költségvetés megalkotásáig – 23/2019. (XII. 23.) önkormányzati rendelettel döntött a 2020. évi átmeneti gazdálkodás szabályairól. A rendelet 1. § (6) bekezdése alapján az átmeneti gazdálkodás időtartama alatt, kivéve a feladatellátás biztosításához elengedhetetlenül szükséges tárgyi eszköz beszerzéseket, új beruházási, felújítási feladat nem indítható.

Ezért a feladatellátás zavartalan biztosítása érdekében javaslom a Képviselő-testületnek, hogy egyedi döntésével a GAMESZ vezetőjét hatalmazza fel az ételszállítási feladat ellátásához megfelelő gépjármű felkutatására, a beszerzési folyamat lebonyolítására a 2020. évi költségvetés megalkotása előtt, illetve biztosítsa a vásárláshoz szükséges forrást.

Az előterjesztést megtárgyalta a Képviselő-testület Pénzügyi Bizottsága. Felkérem Tóth Balázsnét, a Bizottság elnökét, hogy mondja el véleményüket az előterjesztéssel kapcsolatban.

Tóth Balázsné Pénzügyi Bizottság elnöke: A Bizottság a napirendi pontot megtárgyalta, és azzal a változtatással javasolja elfogadásra, hogy az 1 millió forintot emeljük fel másfél millió forintra, mert ebből az összegből jobb műszaki állapotú gépjárművet lehet vásárolni.

Trencsényi Imre polgármester: Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

Tábori Tibor tanácsnok: Köszönjük szépen, hogy az összeget másfél millió forintra felemelné a Bizottság. Több miatt szükség van erre a járműre, és egy 800 fős konyhának valóban szüksége van egy olyan autóra, amely az ételkihordáshoz, árubeszerzéshez szükséges.

Kovács Ferenc tanácsnok: A javaslattal maximálisan egyetértek, szükséges egy olyan gépjárműre, amellyel az ételhordás megoldható. Nem tudom szükség van-e hűtős kocsira, mert az négy-ötszáz ezer forinttal többe kerül. Bár melegétel szállításánál, nem hiszem, hogy szükség lenne rá.

Szennai János GAMESZ-vezető: Körül jártuk ezt a kérdést, körülbelül 20 cm-el nagyobb kell, hogy legyen az új autónak a raktere, hogy egyszerre több ételt tudjunk szállítani, és fontos, hogy oldalajtaja is legyen.

Trencsényi Imre polgármester: Javaslom a Képviselő-testületnek, hogy a napirendi pontot a Pénzügyi Bizottság javaslatának megfelelően fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**IBRÁNY VÁROS KÉPVISELŐ-TESTÜLETÉNEK**

**9/2020. (I.27. ) KT. számú határozat-tervezete**

**GAMESZ élelszállító autó vásárlásának lehatározása c. napirendi ponthoz**

A K É P V I S E L Ő – T E S T Ü L E T

felhatalmazza Ibrány Város Képviselő-Testülete Gazdasági Műszaki Ellátó és Szolgáltató Szervezete intézményvezetőjét az ételszállítási feladatok ellátásához megfelelő gépjármű felkutatására, a beszerzési folyamat lebonyolítására.

UTASÍTJA

a jegyzőt, hogy a 2020. évi költségvetés tervezése során a gépjármű megvásárláshoz fordított összeg tervezése szükséges a GAMESZ felhalmozási kiadásai között

Felelős: Bakosiné Márton Mária jegyző

Határidő: 2020. február 15.

**11.)Napirendi pont**

**Ibrány Város Képviselő-Testülete Gazdasági Műszaki Ellátó és Szolgáltató Szervezete intézmény névváltoztatásának előkészítése**

**Előadó: Trencsényi Imre polgármester**

Trencsényi Imre polgármester: 2019. december 20. napján megtartott képviselő-testületi ülésen felvetődött a GAMESZ névváltoztatási lehetősége.

Magyar Államkincstárral történt egyeztetést követően tájékoztatom a tisztelt képviselő-testületet az intézményi névváltoztatással kapcsolatos teendőkről.

A névváltoztatáshoz kapcsolódóan a GAMESZ alapító okiratának módosítása szükséges, melyet testületi döntést követően átvezetnek a Magyar Államkincstár által vezetett törzskönyvi nyilvántartásban. A törzskönyvi nyilvántartáson történt átvezetés után az Önkormányzat és az intézmény által használt kincstári rendszereken (NAV, KIRA, ASP, eadat, stb.) megtörténik az Intézmény új nevének módosítása.

Az államháztartáson kívüli szolgáltatók felé az intézménynek kell jeleznie az esetleges névváltoztatást.

Kérem a Képviselő-testület tagjait, hogy az előterjesztéssel kapcsolatban mondják el véleményüket, tegyék fel kérdéseiket.

Tábori Tibor tanácsnok: Azt hiszem Szegedi doktorúr vetette fel ezt a kérdést, hogy ha a GAMESZ-t átszervezése mellett döntünk, akkor a névváltoztatás is szükséges, hogy szakítsunk az anomáliákkal.

Kovács Ferenc tanácsnok: Teljes mértékben támogatom. El kell indítani egy olyan folyamatot, hogy a lakosságban is tudatosuljon idővel, hogy a GAMESZ nem ingyen munkaerő.

Szeretném jelezni, hogy lakossági jelzés érkezett,. Nem szeretnék senki nevesiteni, de számba kell vennünk, hogy értékek vonzatában, ér-e annyit egy bizonyos mennyiségű felajánlott tüzelőnek való anyag, mint annak a ráfordított gépészeti összege. Fedi-e a kettő egymást?

Dr. Szegedi Tibor Zsolt alpolgármester: De miről van szó pontosan? Mert az elmondottakból nem igazán derül ki semmi.

Kovács Ferenc tanácsnok: Volt egy lakostól tüzifa felajánlás, amit a GAMESZ elszállítatott traktorral.

Szennai János GAMESZ-vezető: Én örülnék, ha a GAMESZ-t mentesítenék az ilyen feladatok alól, de úgy gondolom, hogy ha ajánlanak fel tüzifát, amit a rászoruló lakosságnak oda tudunk adni, akkor azzal a felajánlással élni kell.

Kovács Ferenc tanácsnok: Rendben, de mérlegelni kell, hogy éri –e azt a pénzt, amennyit ráfordítottunk az elszállításra.

Balogh Zoltán Nemzetiségi Roma Önkormányzat elnöke: Minden felajánlásra szüksége van a rászoruló lakosságnak.

Dr. Szegedi Tibor alpolgármester: Én azt gondolom, hogy a GAMESZ az önkormányzat intézménye, és ha felajánlásból kap tüzifát, nem kell mérlegelni, hogy megéri, vagy sem.

Trencsényi Imre polgármester: Kérelem alapján a bizottság biztosít tüzifát a rászoruló lakosságnak, amit bizonyos csomópontokban leborítunk, és a Nemzetiségi Roma Önkormányzat, és a Polgárőrség segítéségével, igyekszünk mindenkit tüzifához juttatni.

Édesapám által volt felajánlva az a tüzifának való faanyag. amely úgy gondolom, legalább 10 családnak biztosított tüzelőanyagot.

Szennai János GAMESZ-vezető: Bevételi pénztárbizonylat készült, mert a gépeknek volt bizonyos költsége, amit be is tudunk mutatni.

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**10/2020. (I.27.) KT. számú**

**h a t á r o z a t a**

**Ibrány Város Képviselő-Testülete Gazdasági Műszaki Ellátó és Szolgáltató Szervezete intézmény névváltoztatásának előkészítése**

**c. napirendi ponthoz**

A K É P V I S E L Ő – T E S T Ü L E T

Ibrány Város Képviselő-Testülete Gazdasági Műszaki Ellátó és Szolgáltató Szervezete intézményének névváltoztatásának előkészítéseként várja az intézmény átnevezéséhez a képviselő-testület tagjai, valamint az intézményi kollektíva részéről a javaslatokat. Az intézmény új elnevezésének továbbra is tükröznie kell az intézmény által ellátott feladatokat. 2020. május 10. napjáig lehet javaslatot tenni az intézmény átnevezésére, annak érdekében, hogy az érdemi döntés a 2020. májusi testületi ülésen meghozható legyen .

UTASÍTJA

A Jegyzőt, hogy a fenti határidőig beérkező javaslatok alapján az érdemi döntéshez az intézményi névváltoztatáshoz kapcsolódó testületi anyag előkészítéséről gondoskodjon

Felelős: Bakosiné Márton Mária jegyző

Határidő: 2020. májusi rendes ülés

**12.)Napirendi pont**

**Ibrány város önkormányzatának illetékességi területén működő általános iskola felvételi körzetének, valamint a pedagógiai szakszolgálatot ellátó intézménynek a működési körzete tervezet véleményezése**

**Előadó: Trencsényi Imre polgármester**

Trencsényi Imre polgármester: A nemzeti köznevelésről szóló 2011. évi CXC törvény (továbbiakban: Nkt.) 50.§ (8) bekezdése értelmében a köznevelési feladatokat ellátó hatóság meghatározza és közzéteszi az iskolák felvételi körzetét és a pedagógiai szakszolgálatot ellátó intézmény működési területét.

A megyeszékhely szerinti járási hivatal január 15-ig tájékoztatja a települési önkormányzatokat a kijelölt körzetek tervezetéről. Ennek megfelelően a Nyíregyházi Járási hivatal tájékoztatott minket a melléklet szerint, hogy :

* Az Ibrányi Árpád Fejedelem Általános Iskola és Alapfokú Művészeti Iskola felvételi körzethatáraként Ibrány település egészét jelöli ki és
* a Szabolcs-Szatmár-Bereg Megyei Pedagógiai Szakszolgálat Ibrányi Tagintézménye működési körzetének Balsa, Buj, Gávavencsellő Ibrány, Nagyhalász, Paszab, Tiszabercel és Tiszatelek településeket (Ibrányi járáshoz tartozó településeket) jelöli ki.

A tervezetben szereplő adatok megegyeznek az eddigiekkel, nincs változás benne.

A nevelési-oktatási intézmények működéséről és a köznevelési intézmények névhasználatáról szóló 20/2012 (VIII.31.) EMMI rendelet 24.§ (1a) bekezdése alapján ezt a tervezetet a települési önkormányzatnak véleményeznie kell, s erről tájékoztatnia kell február 15-ig a megyeszékhely szerinti járási hivatalt.

Az elmondottakra tekintettel javaslom a Képviselő-testületnek, hogy a tervezettel értsünk egyet, s erről tájékoztassuk a Nyíregyházi Járási Hivatalt.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ TESTÜLETÉNEK**

**11/2020. (I.27.) KT. sz.**

**H a t á r o z a t a**

**Ibrány város önkormányzatának illetékességi területén működő általános iskola felvételi körzetének, valamint a pedagógiai szakszolgálatot ellátó intézménynek a működési körzete tervezet véleményezése - c. napirendi ponthoz**

 A   K É P V I S E L Ő – T E S T Ü L E T

A megyeszékhely, Nyíregyháza Járási Hivatala által véleményezésre megküldött tájékoztatását megtárgyalta, s az abban az Ibrány önkormányzat illetékességi területén lévő Ibrányi Árpád Fejedelem Általános Iskola és Alapfokú Művészeti Iskola felvételi körzethatárával, valamint a Szabolcs-Szatmár-Bereg Megyei Pedagógiai Szakszolgálat Ibrányi Tagintézménye működési körzetével a tervezet alapján egyetért.

**Utasítja a** jegyzőt, hogy az önkormányzat döntéséről a megyeszékhely szerinti járási hivatalt tájékoztassa.

**Határidő:** 2020. február 15.

**Felelős:** Bakosiné Márton Mária jegyző

**13.)Napirendi pont**

**Az önkormányzat tulajdonát képező ibrányi 0282/7 hrsz-ú, Ibrány, Nagyerdő 40. sz. alatti lakás értékesítése**

**Előadó: Trencsényi Imre polgármester**

Trencsényi Imre polgármester: Az önkormányzat tulajdonát képezi az ibrányi 0282/7 hrsz-ú, Ibrány, Nagyerdő 40. sz. alatti, 1552 m2 nagyságú, lakóház, udvar, gazdasági épület megnevezésű ingatlan. Az ingatlanon egy 63 m2 nagyságú lakás található. Az ingatlant önkormányzatunk hitellel vásárolta meg több ingatlannal együtt. A hitel lejárat ideje 2032.

A lakásban Molnár Leventéné és Fodor Gergő bérlő lakott családjával határozott idejű bérleti szerződés alapján. A 2023. év június hó 30**.** napig szóló szerződésüket 2019. november 13-án egyoldalúan felmondták.

Bérlők saját kivitelezésben kezdték felújítani a lakást, de az betegség miatt félbemaradt, a lakásból el is költöztek. Újabb bérlőt, aki az ingatlanban elvégzendő felújítási munkákat folytatná az önkormányzat nem talált.

Boros István Ibrány, Kiserdő u. 65. sz. alatti lakos azzal a kéréssel fordultak az önkormányzathoz, hogy szeretné megvásárolni a Nagyerdő 40. sz. alatti lakást a jelenlegi megtekintett állapotban. Vevő vételár egyösszegben történő kifizetését vállalta.

A lakás értékesítés szabályairól a lakások és nem lakás céljára szolgáló helyiségek bérletére, elidegenítésére, valamint a lakáshoz jutás helyi támogatására vonatkozó szabályokról szóló 14/2013. (VII. 03.) önkormányzati rendeletünk (lakás rendelet*)* rendelkezik.

A lakás rendelet 24.§. (1) bekezdése szerint:

„

1. A Képviselő Testület döntése alapján az értékesíthető bérbe adott önkormányzati lakás vételárát bejegyzett ingatlanértékelő szerv három hónapnál nem régebbi értékbecslése alapján kell megállapítani. Az így megállapított értéktől a Képviselő-testület +- 20 %-kal eltérhet.”

Mivel nem bérlő vásárolja meg a lakást, lakás rendeletünk szerint további kedvezményre nem jogosult. Egyedül a testületnek van 20 % mozgástere a vételár megállapításánál.

Az önkormányzat tulajdonában lévő ingatlan értékesítése esetén az államot minden más jogosultat megelőző elővásárlási jog illeti meg a nemzeti vagyonról szóló 2011. évi CXCVI. Tv. 14.§. (2) bekezdése szerint.Kivételt jelentenek a rendelkezés alól az önkormányzati bérlakások, ahol az állam elővásárlási joga a lakásban élő bérlő elővásárlási jogát követi. Jelen helyzetben, mivel nincs bérlő, így az állam lép az első vásárlási ranghelyre.

A magyar államot megillető elővásárlási jogot az állami vagyonról szóló 2007. évi. CVI tv. 66.§. (2) bekezdése alapján a MNV Zrt. gyakorolja. A Zrt-nek az ajánlat kézbesítése után nyilatkoznia kell arra vonatkozóan, hogy kíván-e élni elővásárlási jogával az állam nevében.

Mivel az ingatlan forgalmi értéke előreláthatólag nem éri el a jogszabályban rögzített minimális értéket (25 millió Ft), így a Zrt. korábbi nyilatkozata alapján, az ilyen jellegű adásvétel vonatkozásában nem kíván élni elővásárlási jogával az állam nevében.

Az ingatlanon az OTP BANK NYRT javára jelzálogjog, és ennek biztosítására elidegenítési és terhelési tilalom van bejegyezve az ingatlan nyilvántartásba. Értékesítés esetén a jogosult hozzájárulását kell kérni az adásvételhez, amit valószínűleg a hitel visszafizetése esetén ad csak meg. A hitelszerződést ebben az esetben módosítani kell, ami nem túl nagy költséggel jár az önkormányzat részére.

Az ingatlant az önkormányzat 3 M Ft-ért vásárolta 2 éve. Az ingatlan jelenleg felújítás közepén tart, nem tudni hogy az értékbecslő milyen árat fog meghatározni. A testületnek az a célja, hogy legalább azt az árat megkapjuk az ingatlanért, amennyiért vásároltuk. Amennyiben az önkormányzatnak kellene a lakást felújítani, az több millió forintjába kerülne, melyre jelenleg nincs forrása.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

* Kérdés, hozzászólás nem érkezett.-

Trencsényi Imre polgármester: Javaslom a Képviselő-testületnek, hogy az önkormányzat tulajdonát képező ibrányi 0282/7 hrsz-ú, Ibrány, Nagyerdő 40. sz. alatti lakást értékesítsük, és az ingatlan felértékelésére kérjük fel Demeter György ingatlanforgalmi szakértőt.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**12/2020. (I.27.) KT. sz.**

**h a t á r o z a t a**

**Az önkormányzat tulajdonát képező ibrányi 0282/7 hrsz-ú, Ibrány, Nagyerdő 40. sz. alatti lakás értékesítése című napirendi ponthoz**

A K É P V I S E L Ő – T E S T Ü L E T

1. Ibrány Város Képviselő Testülete az önkormányzat tulajdonát képező ibrányi **0282/7 hrsz-ú**, Ibrány, Nagyerdő 40. sz. alatti, 1552 m2 nagyságú, lakóház, udvar, gazdasági épület megnevezésű ingatlan **értékesítését határozza el**.
2. Az ingatlan értékelésére felkéri a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt.
3. Utasítja a jegyzőt, hogy az önkormányzati ingatlan értékbecslését rendelje meg.

Határidő: 2020. február 15.

Felelős: Bakosiné Márton Mária jegyző

**14.)Napirendi pont**

**Az Ibrány, Nagyhalászi u. 8. sz. alatti 2107/2 és a Nagyhalászi u. 10. sz. alatti 2107/1 hrsz-ú ingatlanok megvásárlásra történő felajánlása**

**Előadó: Trencsényi Imre polgármester**

Trencsényi Imre polgármester: Ibrány Város Képviselő Testülete a 241/2019. (XII.20.) KT. sz. határozatában a Lamonti Kft. tulajdonában lévő Ibrány, Nagyhalászi u. 8. sz. alatti 2107/2 hrsz**-ú**, 1089 m2 nagyságú, valamint az Ibrány, Nagyhalászi u. 10. sz. alatti 2107/1 hrsz-ú,1089 m2 nagyságú, beépítetlen terület műveléságú ingatlanok megvásárlását határozta el.

Az ingatlanok vételárát azonban bruttó 1.000 Ft/m2 egységárban határozta meg az eladó által kért 1377 Ft/m2 egységárral szemben.

A határozatot közöltük a tulajdonos Lamonti Kft-t képviselő Berencsi Bélánéval.

A tulajdonos válaszában bruttó 1.100 Ft/m2 egységárat jelölt meg számára elfogadható árnak.

Kérem a testületet, döntsön arról, hogy a szóban forgó ingatlanokat a módosított bruttó 1.100 Ft/m2 egységáron megvásároljuk-e, tudunk-e megfelelő forrást biztosítani a megvásárláshoz?

Kovács Ferenc tanácsnok: 217.800 forint a kettő közötti különbség.

Dr. Szegedi Tibor Zsolt alpolgármester: Tehát volt egy felajánlás, amivel szemben mi ajánlottunk 1.000 forint / m2 árat úgy, hogy költségünk is van vele, amire szintén kaptunk egy árajánlatot, 1,100 forint/m2 áron. Javaslom a vásárlást amiatt, hogy ezzel a telekkel a későbbiekben még lehet célunk, de megint ott a kérdés, hogy a költségvetésünkbe bele fog-e férni.

Kovács Ferenc tanácsnok: Be kell vállalnunk, azt javaslom, mert ez olyan terület, amire később az önkormányzatnak szüksége lehet.

Trencsényi Imre polgármester: Javaslom, hogy a költségvetés elfogadásáig halasszuk el a döntést.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS KÉPVISELŐ-TESTÜLETÉNEK**

**13/2020.(I.27.)KT.sz.**

**h a t á r o z a t a**

**Az Ibrány, Nagyhalászi u. 8. sz. alatti 2107/2 és a Nagyhalászi u. 10. sz. alatti 2107/1 hrsz-ú ingatlanok megvásárlásra történő felajánlása**

A K É P V I S E L Ő - T E S T Ü L E T

az Ibrány, Nagyhalászi u. 8. sz. alatti 2107/2 és a Nagyhalászi u. 10. sz. alatti 2107/1 hrsz.-ú ingatlanok bruttó 1100 Ft/m2 áron történő megvásárlásáról szóló végleges döntést a 2020. évi költségvetés elfogadásáig elhalasztja.

**15.)Napirendi pont**

**A Nimród’ 96 Vadásztársaság az önkormányzat tulajdonát képező ibrányi a 0142/1 hrsz-ú ingatlan vásárlása iránti, valamint a 036/26 hrsz-ú ingatlanból területrész vásárlási és használati kérelme**

**Előadó: Trencsényi Imre polgármester**

Trencsényi Imre polgármester: Az önkormányzat tulajdonát képezi az ibrányi 036/26 hrsz-ú, 1.7496 m2 nagyságú, erdő (7168 m2), kivett: udvar (2076 m2), szántó (8252 m2) műveléságú ingatlan, mely Ibrány, Toldi utca 26. sz. alatt található. Az ingatlan udvar részén a Nimród’ 96Vadásztársaság Vadászháza található. Szintén önkormányzati tulajdonú az ibrányi 0142/1 hrsz**-ú**, 3.4012 m2 nagyságú, kivett: szemétlerakó telep (felhagyott) műveléságú ingatlan, mely valóságban a Sajtház táblában található.

Dr. Szegedi Tibor a VT. elnöke azzal a kéréssel fordult az önkormányzathoz, hogy részükre értékesítsük a 036/26 hrsz-ú ingatlan 2076 m2 nagyságú kivett udvar részét, valamint **5 évre** szeretnék szívességi használat keretében használni ezen ingatlanhoz tartozó erdő és szántó alrészletét. A 0142/1 hrsz-ú ingatlant is szeretnék megvásárolni. A VT vállalta, hogy a megállapított vételárat egyösszegben megfizeti.

Kérem a Képviselő-testület tagjait, hogy mondják el véleményüket, tegyék fel kérdéseiket az előterjesztéssel kapcsolatban.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, a Nimród’96 Vadásztársaság kérelmét fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**D7**

**Ibrány Város Képviselő Testületének**

**14//2020. (I.27.) KT. sz.**

**h a t á r o z a t a**

**A Nimród’ 96 Vadásztársaság az önkormányzat tulajdonát képező ibrányi a 0142/1 hrsz-ú ingatlan vásárlása iránti, valamint a 036/26 hrsz-ú ingatlanból területrész vásárlási és használati kérelme című napirendi ponthoz**

A K É P V I S E L Ő – T E S T Ü L E T

I.

1. Az önkormányzat tulajdonát képező ibrányi **036/26 hrsz-ú**, 1.7496 m2 nagyságú, erdő, kivett: udvar, szántó műveléságú ingatlan megosztás utáni **2076 m2** nagyságú kivett **udvar** részének **értékesítését határozza el**.
2. Az ingatlan értékelésére felkéri a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt.
3. Utasítja a jegyzőt, hogy az önkormányzati ingatlan megosztását és értékbecslését rendelje meg.

Határidő: értékbecslés és megosztás megrendelésére: 2020. február 15.

Felelős: Bakosiné Márton Mária jegyző

II.

1. Az önkormányzat tulajdonát képező ibrányi **0142/1 hrsz-ú**, 3.4012 m2 nagyságú, kivett: szemétlerakó telep műveléságú ingatlanának **értékesítését határozza el**.
2. Az ingatlan értékelésére felkéri a Demeterv Kft. (4400 Nyíregyháza, Ferenc krt. 26. 1/2.) képviseletében Demeter György ingatlan forgalmi szakértőt.
3. Utasítja a jegyzőt, hogy az ingatlan értékbecslését rendelje meg.

Határidő:2020. február 15.

Felelős: Bakosiné Márton Mária jegyző

**16.)Napirendi pont**

**Közmeghallgatás időpontjának kitűzése**

**Előadó: Trencsényi Imre polgármester**

Trencsényi Imre polgármester: Javaslom a Képviselő-testületnek, hogy a határozat-tervezetben foglaltaknak megfelelően a közmeghallgatás időpontját 2020. február 10-én (hétfőn) 17 órára tűzzük ki.

A közmeghallgatáson tájékoztatjuk a lakosságot az Önkormányzat 2019. évi gazdálkodásáról, a 2020. évi elképzelésekről, költségvetésről.

A Képviselő-testület a javaslatot 8 igen szavazattal elfogadta, és a következő határozatot hozta:

**A9**

**IBRÁNY VÁROS KÉPVISELŐ TESTÜLETÉNEK**

**15/2020 (I.27.)KT. sz.**

**h a t á r o z a t a**

**Közmeghallgatás időpontjának kitűzése – című napirendi ponthoz**

A K É P V I S E L Ő – T E S T Ü L E T

**2020. február hó 10. nap (hétfő) 17 órai** kezdettel a lakosság számára közmeghallgatást tart, melyen a következő témák megtárgyalását határozza el:

1.) Tájékoztató az Önkormányzat 2019. évi gazdálkodásáról, a 2020. évi elképzelésekről,

költségvetésről

Előadó: Trencsényi Imre polgármester

2.) Képviselő-testületi tagok tájékoztatója képviselői tevékenységükről

A közmeghallgatás helye: Ibrányi László Művelődési Központ II. emeleti nagyterme

### U T A S Í T J A

a polgármestert, hogy a közmeghallgatás helyéről és idejéről a lakosságot helyben szokásos módon, a város internetes honlapján, plakátok kihelyezésével valamint az Ibrányi Hírlapban történő közzététellel értesítse.

Határidő: Azonnal

Felelős: Trencsényi Imre polgármester

**17.)Napirendi pont**

**A VP6-19.2.1-56-3-17 kódszámú Közösségépítő és hagyományőrzésre épülő rendezvények támogatása című LEADER-felhívásra "Térségi értékek fesztiválja Ibrányban" című pályázat benyújtásának elhatározása**

**Előadó: Trencsényi Imre polgármester**

Trencsényi Imre polgármester: A Mezőgazdasági és Vidékfejlesztései Hivatal VP6-19.2.1-56-3-17 kódszámmál **Közösségépítő és hagyományőrzésre épülő rendezvények támogatása** című felhívást tett közzé az e-kerelem.mvh.allamkincstar.gov.hu felületen. A felhívás szerint a nagyvárosi életforma terjedésének felgyorsulása és ennek következtében a kisvárosi és falusi települések kiürülése a helyi közösségek széthullásához vezetett, ez a tendencia a Közép-Szabolcsi LEADER Egyesülethez tartozó településeken is megfigyelhető. A közösségépítő és hagyományőrző rendezvények képesek hozzájárulni a lakosság identitástudatának és a települések népességmegtartó képességének megerősödéséhez. A tervezett rendezvények alkalmat teremtenek a helyi termékek és szolgáltatások népszerűsítésére. Az együttműködésben megvalósított programok elmélyítik az önkormányzatok és civil szervezetek közötti kapcsolatokat, valamint elősegítik a települések közötti partnerségeket is. A helyi értékeket bemutató programok a térség turisztikai népszerűsítését is támogatják.

A helyi felhívás meghirdetésekor a támogatásra rendelkezésre álló tervezett keretösszeg 19.333.464 Ft. A támogatott helyi támogatási kérelmek várható száma: 6-16 db.

A helyi felhívás keretében az alábbi tevékenységek támogathatók önállóan:

1. Település szintű rendezvény megvalósítása max. támogatási összeg 200.000 Ft
2. Kisközösségi rendezvények megvalósítása max. támogatási összeg 500.000 Ft
3. Térségi rendezvény megvalósítása max. támogatási összeg 3.000.000 Ft

A támogatás lehetőséget nyújtana egy térségi rendezvény megvalósítására, melyben minimum 3 szervezetnek szükséges együttműködési megállapodást kötnie. A pályázat keretében helyi termékek, szolgáltatások bemutatására, népszerűsítésére és értékesítésére is lehetőséget kell a rendezvényen biztosítani.

A támogatási kérelmet benyújtóknak az együttműködés keretében vállalniuk kell, hogy

* a térségi szintű rendezvényen minimum 6 db a Helyi Akciócsoport területén előállított terméket/szolgáltatást megjelenítenek és biztosítják a termék/szolgáltatás értékesítésének lehetőségét, vagy minimum 6 db a Helyi Akciócsoport területéről érkező előadó műsorát szerepeltetik, vagy minimum 6 db a Helyi Akciócsoport területéről érkező hagyományőrző kézműves mesterséget mutatnak be.
* A rendezvénynek a támogatást igénybe vevőn kívül minimum 3 szervezet együttműködésében kell megvalósulnia.
* a kapott támogatáson felül önerőből finanszírozzák a projektet.

Javaslom a képviselő-testületnek, hogy a pályázat keretében egy térségi rendezvényt valósítson meg Ibrány Város Önkormányzata több környező településsel együttműködve.

A pályázaton elnyerhető támogatás maximális összege 3.000.000 forint. A támogatási intenzitás 95%.

A pályázat összköltsége bruttó 3.157.896 Ft lenne, amelyhez az Önkormányzatnak 157.896 Ft önerőt kellene biztosítania.

Megvalósítási helyszínek:

* Ibrányi László Művelődési Központ Könyvtár és Sportcentrum (4484 Ibrány, Hősök tere 2-4. hrsz: 1017)
* Ibrány Városliget (4484 Ibrány, Lehel utca 54. hrsz: 1561)

Kérem a Képviselő-testületet, hogy az előerjesztéssel kapcsolatban mondják el véleményüket, tegyék fel kérdéseiket.

* Kérdés, hozzászólás nem hangzott el.-

Trencsényi Imre polgármester: Javaslom a Képviselő-testületnek, hogy az előterjesztést a határozat-tervezet szerint fogadjuk el.

A Képviselő-testület a javaslatot 8 igen szavazattal elfogadta, és a következő határozatot hozta:

**A15**

**IBRÁNY VÁROS ÖNKORMÁNYZAT KÉPVISELŐ-TESTÜLETÉNEK**

**16/2020. (I.27.) KT. számú**

**h a t á r o z a t a**

**A VP6-19.2.1-56-3-17 kódszámú Közösségépítő és hagyományőrzésre épülő rendezvények támogatása című LEADER-felhívásra "Térségi értékek fesztiválja Ibrányban" című pályázat benyújtásának elhatározása**

A K É P V IS E L Ő – T E S T Ü L E T

1. „Térségi értékek fesztiválja Ibrányban”tárgyú közösségépítő és hagyományőrző rendezvényre vonatkozó pályázat benyújtását határozza el a Vidékfejlesztési Programban meghirdetett VP6-19.2.1.-56-3.-17 (Közösségépítő és hagyományőrzésre épülő rendezvények támogatása) pályázati felhívás keretein belül.
2. Vállalja, hogy a megvalósítandó 3.157.896 bruttó Ft összköltségű pályázathoz 157.896 Ft önerőt Ibrány Város Önkormányzata 2020. évi költségvetése terhére biztosít, valamint 3.000.000 Ft támogatást igényel.

Megvalósítási helyszínek:

* Ibrányi László Művelődési Központ Könyvtár és Sportcentrum (4484 Ibrány, Hősök tere 2-4. hrsz: 1017)
* Ibrány Városliget (4484 Ibrány, Lehel utca 54. hrsz: 1561)

**Felhatalmazza a polgármestert**

* a pályázat előkészítésére és benyújtására, a pályázat benyújtásához szükséges jognyilatkozatok megtételére, valamint a saját erő összegének 2020. évi költségvetésben történő megjelenítésére.

Felelős: Trencsényi Imre polgármester

Határidő: 2020. február 4.

**E g y e b e k**

**Együttműködési megállapodás kötése kóbor ebek összegyűjtésére Egyek Önkormányzattal**

Trencsényi Imre polgármester: A kóbor ebek nagyon elszaporodtak városunkban, már többször próbáltunk találni olyan ebrendészeti telepet, amelyik tud befogadni kóbor kutyákat. Sajnos eddig sikertelenül. Most viszont az egyeki polgármesterrel sikerült megegyeznünk, hogy amíg a mi gyepmesteri telepünk nem épül fel, fel tudja ajánlani a segítéségét, befogásban is, szállításban is.

Bakosiné Márton Mária jegyző: Lenne egy éves rendelkezésre állási díj, amely 345.000.- forint esetünkben/év. A kutyák költsége nagyon barátságos, 2014-ben volt utoljára Ibrányban gyepmesteri kutyaelszállítás, amikor még működött a tiszarádi gyepmesteri telep, amit 2015-en bezárták, akkor 30 ezer + ÁFA összegért vitték el a kutyákat. Most egy kutyának a költsége, látható a mellékelt megállapodásban, jóval kevesebb összegre jön ki, és nagyobb távolságra is szállítják őket.

Trencsényi Imre polgármester: Javaslom a Képviselő-testületnek, hogy amíg az ibrányi ebrendészeti telep fel nem épül, a kóbor kutyák problémájának megoldása érdekében az Egyek Nagyközség Önkormányzatával a megállapodást kössük meg.

A Képviselő-testület a javaslatot 8 igen szavazattal elfogadta, és a következő határozatot hozta:

**Z1**

**IBRÁNY VÁROS ÖNKORMÁNYZATA KÉPVISELŐ-TESTÜLETÉNEK**

**17/2020.(I.27.)KT.sz.**

**h a t á r o z a t a**

**Együttműködési megállapodás kötése kóbor ebek összegyűjtésére Egyek Önkormányzattal**

A K É P V I S E L Ő - T E S T Ü L E T

a város közigazgatási területén lévő kóbor ebek befogása érdekében a mellékelt megállapodást köti Egyek Nagyközség Önkormányzatával.

Felhatalmazza a Polgármestert a megállapodás aláírására

Felelős: Trencsényi Imre polgármester

Határidő: 2020. Február 15.

**MEGÁLLAPODÁS**

Amely létrejött egyrészről **Egyek Nagyközség Önkormányzata** (székhelye: 4069 Egyek, Fő út 3., levelezési cím: ua., képviselője: Dr. Miluczky Attila polgármester), mint **Szolgáltató**,

másrészről **Ibrány Város Önkormányzata**, (székhelye: 4484 Ibrány, Árpád u. 5-7. törzsszáma: 732264,adószám:15732262-2-15, képviselője: Trencsényi Imre polgármester), mint **Megrendelő** között az alábbi tartalommal:

1./ Megrendelő a 17/2019 (I.27.) KT. sz. Határozata alapján megrendeli Szolgáltatótól, Szolgáltató pedig elvállalja, hogy a Megrendelő közigazgatási területéről a transzponderrel nem rendelkező kóbor, illetve veszélyes ebeket befogadja, a jelzéstől számított két héten belül. Megrendelő vállalja, hogy az ebeket a saját költségén befogja és az egyeki gyepmesteri telepre (0327/4 hrsz.) szállítja. Felek rögzítik, hogy a szerződés és a szerződésben foglaltak illetve a gyepmesteri tevékenységgel kapcsolatban titoktartási kötelezettség terheli a Szolgáltatót és a Megrendelőt egyaránt.

2./ Az állatok védelméről és kíméletéről szóló 1998. évi XXVIII. törvényben (a továbbiakban: Állatvédelmi törvény) meghatározott tartási idő letelte után a befogott állatok kiirtásához Egyek és Ibrány települések jegyzői hozzájárulnak.

3./ A kóbor ebek befogására a Megrendelő szükséglete szerint, illetve lakossági jelzés alapján kerül sor. Havonta 5 db vagy akár több kóbor eb is beszállítható a Szolgáltató gyepmesteri telepére, egyszerre 5-nél több eb esetén külön egyeztetés szükséges. Veszélyeztetett területekről való befogás esetén a Megrendelő közterület felügyelő, polgárőr vagy az önkormányzatnál hatósági hatáskörrel bíró személyt biztosít illetve ismeretlen tulajdoni viszonyokkal rendelkező ingatlanra való belépésnél amennyiben a kóbor eb befogása a cél úgy a Megrendelő meghatalmazása szükséges a befogást végző, irányító személy kérésére.

4./ Felek az átadott kóbor ebek számáról jegyzőkönyvet vesznek fel, amelyet mindkét fél képviselője vagy meghatalmazottja aláírásával ellát. Amennyiben a kóbor állat befogásra kerül, majd ezt követen az eb tulajdonosa még elszállítás előtt kéri az ebet visszajuttatni, úgy a már befogott ebre vonatkozó költségek a Megrendelő önkormányzatot terhelik.

5./ A Felek megállapodnak abban, hogy a Megrendelő - KSH által minden évben közzétett - lakosság száma alapján a Szolgáltató részére általános működési támogatást biztosít, melynek összege évi 50Ft/fő mely 2020. évre jelen szerződés esetén **6.933** fő lakost számítva évi **346.650 Ft** (azaz: Háromszáznegyvenhatezer-hatszázötven Forint). Az általános működési támogatásért a Szolgáltató rendelkezésre állást biztosít.

A KSH által minden évben közzétett lakosságszám alapján számított általános működési támogatást a Megrendelő első alkalommal 2020. március 30-ig ezt követően minden év március 30-ig átutalja a Szolgáltató Takarékbank Zrt-nél vezetett 70100121-11103918 számú számlájára. Az általános működési támogatás meg nem fizetése esetén a Szolgáltató a szolgáltatást nem biztosítja, a szerződés megszüntetését vonja maga után, melyre nézve a 12. pontban foglaltak az irányadók.

A Szolgáltató az általános működési támogatásért azzal egyenértékű kvótát biztosít azaz a 6.pontban foglalt díjakon számítva jogosult lesz a befizetett támogatásért ebet beszállítani. Amennyiben a megfizetett támogatás felhasználásra kerül év közben úgy a továbbiakban a 6.pontban foglalt díj tételek kerülnek kiszámlázásra a Megrendelő felé.

Abban az esetben, ha a Megrendelő a szerződés hatálya alatt egyetlen kutyát sem szállíttat be a gyepmesteri telepre a támogatást a Szolgáltató nem fizeti vissza mivel a gyepmesteri telep munkatársai a rendelkezésre állást biztosítják egész évben.

6./A kóbor ebek tartásából felmerülő költség 25 kg-os vagy annál kisebb súlyú ebek esetén **10.000 Ft**/db, 25 kg felett, **15.000 Ft**/db melyet a Megrendelő a Szolgáltató felé térít meg, a beszállított ebek száma alapján kiállított számla és a 4. pontban meghatározottak szerint. Megrendelő a Szolgáltató Takarékbank Zrt. Egyeki Kirendeltségénél vezetett 70100121-11103918 számú bankszámlaszámra átutalással a számla kiállítását követő 15 napon belül fizeti meg a szerződéses összeget.

7./ Felek megállapodnak, hogy a szerződéses díj magában foglalja a szerződésszerű teljesítéshez szükséges valamennyi munka-, anyag- és egyéb költséget.

8./ Felek megállapodnak, hogy amennyiben Szolgáltató a munkálatokat nem vagy hibásan teljesíti úgy nem jogosult az 5. pontban meghatározott szolgáltatói díjra.

9./ Amennyiben a Megrendelő a szerződésen alapuló fizetési kötelezettségét késedelmesen teljesíti, késedelmi kamatot köteles fizetni, mely kamat mértéke minden késedelmes naptári nap után a késedelemmel érintett naptári félév első napján érvényes jegybanki alapkamattal megegyező mértékű késedelmi kamat. A késedelmi kamat a késedelem megszűnésekor válik esedékessé.

10./ A karanténra és a kapcsolattartóra vonatkozó szabályokat valamint a működési támogatás összegén felüli szolgáltatás összegét jelen szerződés 1. számú mellékelte tartalmazza

11./ A Megrendelő jelen szerződésben foglaltak teljesítését bármikor ellenőrizheti és kifogásait az ellenőrzéskor nyomban közölheti.

12./ A szerződés a szerződéskötés napjával lép életbe, határozatlan időre szól, melyet bármelyik fél jogosult 30 nap felmondási idővel írásban, indokolás nélkül felmondani.

13./ A felek jelen szerződést – közös megegyezéssel – írásban módosíthatják, megszüntethetik.

14./ A Megrendelő a Szolgáltató súlyos szerződésszegése esetén jogosult a szerződést azonnali hatállyal felmondani. Súlyos szerződésszegésnek minősül az, ha a Szolgáltató a vállalt kötelezettségének ismételt felszólításra nem tesz eleget.

15./ A jelen szerződésben nem szabályozott kérdésekben a Polgári Törvénykönyvről szóló 2013. évi V. törvény rendelkezései irányadóak. Vitás kérdés eldöntésére a Debreceni Járásbíróság illetékes.

Jelen szerződést a Felek közös átolvasást és értelmezést követően, mint akaratukkal mindenben megegyezőt jóváhagyólag aláírták, és magukra nézve kötelezőnek fogadták el.

**Kelt: Egyek, 2020. január .. Ibrány, 2020. január …**

PH. PH.

**Dr. Miluczky Attila Trencsényi Imre**

**Szolgáltató Megrendelő**

polgármester polgármester

Megrendelő részéről pénzügyi ellenjegyzést végezte:

…………………………………………..

Kulcsár Margit

költségvetési csoportvezető

Megrendelő részéről jogi ellenjegyzést végezte:

…………………………………………..

Bakosiné Márton Mária

jegyző

**1. számú melléklet**

**I.**

25 kg-ig 1 darab kóbor eb befogadása, karantén esetén is: **7.874.- forint + ÁFA /darab**

25 kg felett 1 darab kóbor eb befogadása, karantén esetén is: **11.811.- forint + ÁFA /darab**

Jegyzői, vagy rendőrhatósági határozat alapján karanténba történő elhelyezés esetén fizetendő!

A tartási díj, és a beszállítási díj abban az esetben kerül felszámolásra, ha az elszállított ebért jelentkezik a gazdája. Ez a költség az eb gazdáját terheli.

Sedalin használat ( szükség esetén) díja: bruttó **450.- Ft/ml.**

Szállítási díj: Alap kiszállás: bruttó **1.000.-Ft.+ szállítási költség 70.-Ft/km/kutya**

Szolgáltató a kóbor állatok elaltatása során keletkezett tetemek jogszabályban meghatározott elszállításáról és megsemmisítéséről gondoskodik.

**II.**

Megrendelő részéről a kapcsolattartó személy:

**Gerák István ig.főea Tel.: 06/42 527017 06/30 589 1625**

**Orosz Miklós mezőőr Tel: 06/30 215 5594**

A kapcsolattartó személyek jogosultak az elvégzett szolgáltatás ellenőrzésére és igazolására.

**K ö z é r d e k ű b e j e l e n t é s e k**

Kovács Ferenc tanácsnok: A mezőgazdasági utak állapotával kapcsolatban lenne kérdésem, hogy meg van-e határozva az út szélessége? Mert olyan 2 méter széles utakat hagynak a gépek, a gazdák kiszántják.

Több olyan reklám tábla is van a városban, amely elkopott, vagy idejét múlt, gondoskodnunk kellene azok eltávolításáról. Például a Mesterek Háza oldalán.

Dr. Szegedi Tibor Zsolt alpolgármester: Kérdésem lenne, hogy önkormányzati bérlakásokkal, hogy állunk? Többen is keresnek meg személyesen ezzel kapcsolatban, hogy van-e üres lakása az önkormányzatnak?

Ki jogosult iskolakezdési támogatásra? Kulcsár Sándorné keresett meg, aki nevelőszülő, de a nála élő gyerekek állandó lakcíme nem Ibrány, és így nem jogosultak a támogatásra. Következő testületi ülésre be kellene hoznunk az erről szóló rendelet módosítását.

Közlekedési tábla. A Rákóczi utcán, Hruska Lászlóék háza előtt van egy háromszög alakú közlekedési tábla, amely valószínűleg a fekvőrendőr meglétére hívta fel a figyelmet, viszont az már több évvel ezelőtt fel lett szedve, másrészt a táblán lévő ábra le van kopva.

Újra, minden testületi ülésen felmerülő kérdés, a nagyhalászi körforgalomnál, az Ibrány várost jelző tábla, még mindig nincs kitéve.

Bakosiné Márton Mária jegyző: Az Ibránytej kapott rá engedélyt, de még a GAMESZ-nak nem volt kapacitása a tábla kihelyezésére.

Márkus Ferenc képviselő-testületi tag: Csúszásmentesítés miatt keresett meg több ibrányi lakos, például az intézmények előtt sem volt mindenhol felszórva a járda, és az Ady utcán a Piactérnél sem.

A Kiserdesi ABC- előtt, a gyermekorvosi rendelő felé nincs közvilágítás.

Kulcsár Béla alpolgármester: Én is közvilágítási hibát jelentenék be, a Nagyerdesi út felé a körforgalomnál, és a kerékpárúton nem működik a közvilágítás.

Szűcs Sándor, az Ibrányi Járási Hivatal vezetője tájékoztatta a képviselő-testület tagjait, a Kormányhivatal feladatváltozásait illetően.

Mivel több hozzászólás nem érkezett, polgármester úr megköszönte a Képviselő-testület munkáját, és az ülést bezárta.

**K. m. f.**

**Trencsényi Imre Bakosiné Márton Mária**

**polgármester jegyző**

**Tóth Balázsné**

**képviselő-testületi tag**

**Haluska András**

**képviselő-testületi tag**